Турмуш ўртоғингиздан шикоятингиз бор-ми? — Исломобод\nСиз шуердасиз Бош саҳифа → Турмуш ўртоғингиздан шикоятингиз бор-ми?\nislomobod Декабрь 11, 2018 0 Изоҳ\nАраб диёрларидан бирида қози бўлиб ишлайдиган киши ҳикоя қилади.\nКунларнинг бирида олдимга эри билан ажрашмоқчи бўлган аёл келди. Ундан: “Нима сабабдан эрингиз билан ажрашмоқчисиз?” деб сўрадим.\nУ: “Ҳозир, ҳаммасини айтиб бераман”, деди ҳаяжонланиб.\n“Жуда яхши. Унда вараққа эрингизнинг салбий сифатларини ёзинг!” дедим.\nАёл бироз ўйланиб туриб, вароққа қуйидагиларни ёзди:\nЭрим мени ҳақорат қилади.\nЭрим жуда ҳам зиқна. Истаган нарсамни сотиб олишимга пул бермайди.\nУнинг сўзларини тинглагач: “Ажрашишингизга шуми сабаб?” дедим.\nАёл: “Қандай қилиб бундай эр билан яшаш мумкин”, деди аччиқланиб.\nМен: “Энди бу қоғозга эрингизнинг ижобий сифатларини ёзинг!” дедим.\nАёл бироз уйланиб туриб: “Эримда бирорта ижобий сифат топа олмадим” деди-да, қоғозни қайтариб берди.\nМен ҳайрон бўлиб: “Наҳотки, оила қурганингизга қанча бўлди?” деб сўрадим.\nУ: “Ўн икки йил. Тўртта фарзандимиз ҳам бор”, деб жавоб берди.\n“Эрингиз қаерда ишлайди?” дедим.\nАёл: “Нуфузли ташкилотда ишлайди. Маоши ҳам анчагина”, деди.\nУндан яна: “Одатда эрингиз уйга қачон қайтади?” деб сўрадим.\nУ: “Ҳамиша аср намозидан кейин қайтади. Келиши билан болаларим билан уйнайди”, деди.\nАёлнинг қўлига оқ қоғозни бериб, “Биринчи ижобий сифатни ёз”, дедим. У: “Эрим ҳар куни ишдан қайтгандан сўнг фарзандларим билан уйнайди”, деб ёзди. Сўнгра унинг сўзларидан улар ҳар йили бирор жойга дам олишга боришларини ҳам билдим. Ундан бирин-кетин бошқа саволларни сўрадим. У саволларимга жавоб берар ва эридан ижобий сифат деб топган ишларимни қоғозга туширар эди. Бир зумда вароқдаги ижобий сифатлар 12 тага етди.\nИжобий сифатлар ёзилган вароқни аёлнинг ўнг қўлига, салбий сифатлар ёзилган вароқни эса чап қўлига тутқазиб: “Энди эрингиздан ажрашасизми?” дедим.\nАёл бўлаётган ишдан ҳайрон бўлиб: “Нима дейишимни ҳам билмай қолдим. Аллоҳ гуноҳларимни кечирсин. Лекин ҳақоратлайдиган ва бахиллик қиладиган эр билан қандай ҳаёт кечириш мумкин? деди.\n“Эрингиз сизни ҳақорат қилиши ёки сизга нисбатан бахиллик ила муомалада бўлишини ҳаргиз оқламайман. Бироқ, ҳар бир инсонда салбий сифатлар билан бирга ижобий сифатлар ҳам бўлади. Энди ҳақоратлаши ва бахиллигига келадиган бўлсак, уни муолажасини қилса бўлади. Аммо шуни аниқ билинг-ки, бу салбий сифатларнинг давоси ажрашиш эмас”.\nАёл қозининг сўзи тинглагач: “Менга эртагача вақт беринг, уйлаб кўрай, кейин жавобимни айтаман”, деб маҳкамадан чиқиб кетди. Шундан сўнг аёл қозининг олдига бошқа қайтиб келмади…\nДоктор Ҳассон Шамси Бошанинг “Эр-хотин иккисига айтиладиган насиҳатлар” китобидан\nМустақиллик – Аждодлар билан авлодлар ўртасидаги кўприкни қайта тиклади.


Аллергиянинг пайдо бўлиш сабаблари - XABARDOR.UZ\nАллергиянинг пайдо бўлиш сабаблари\nМазкур мақолада бунга илмий даражада ойдинлик киритишга ҳаракат қиламиз.\nАллергия касалликми ёки организмнинг асрлар давомила шаклланган ҳимоя реакциясими? Олимларнинг бу борадаги фикрлари қарама-қарши бўлиб, балки айнан шу сабабли бизни аллергиянинг ёқимсиз белгиларидан бутунлай халос этиши мумкин бўлган дори ҳануз ўйлаб топилмаган. Биз мазкур масалага ойдинлик киритувчи қизиқ факт ва тадқиқотларга бой бўлган мақолани эътиборингизга ҳавола этмоқдамиз.\nМенда ҳеч қачон бирор нимага нисбатан аллергия умуман бўлмаган. Олти ёшлик пайтимда қўлупнай истеъмол қилганим натижасида тошмалар тошган, ўзимнинг аллергик реакцияларим ҳақида айтишим мумкин бўлган нарсалар шулардан иборат холос. Баъзи танишларимда гуллайдиган ўсимликлар, масалан, чинор дарахти гулига нисбатан аллергик реакция катта ёшда бўлган пайтда пайдо бўлган, баъзиларни эса 13 ёшда аллергия безовта қилмай қўйган. Нима учун бундай бўлади, ундан қандай сақланиш мумкин, уни четлаб ўтишнинг иложи борми ёки у наслийми?\nАллерги́я (қад.грекча ἄλλος — бошқа, бегона + ἔργον — таъсир) — организм иммун тизимининг аллергеннинг қайта таъсирига нисбатан ўта таъсирчанлигини билдирадиган тушунчадир.\nОлимлар ҳали ҳам ягона бир фикрга келишмаган ва аллергия қаердан пайдо бўлишини аниқ айта олмайдилар, бироқ аллергиянинг у ёки бу туридан азият чекаётган инсонлар сони ортиб бормоқда. Аллергенлар орасида латекс, олтин, чанг (айниқса, амброзия, амарант), пенициллин, ҳашаротлар заҳари, ерёнғоқ, папайя, медузаларнинг чақиб олиши, тухум, мол гўшти ва никелни алоҳида ажратиб кўрсатишимиз мумкин.\nМазкур моддалар таъсир этганида организм турлича реакция қилиши мумкин: тошмалардан тортиб, ўлимгача. Тошмалар пайдо бўлиши, лаблар шишиши, титроқ туриши, бурун битиши ва кўзлар ачишиши – буларнинг бари аллергия натижаларидар. Озиқ-овқат аллергияси эса қайд қилиш ва диареяга олиб келади. Жуда омадсиз камчиликда эса аллергия сабабли анафилактик шок натижасида ўлим реакцияси содир бўлиши мумкин.\nДорилар бор, аммо улардан ҳеч қайсиси аллергиядан батамом халос эта олмайди. Антигистамин воситалар белгиларни вақтинчалик бартараф этиши мумкин, аммо уйқуга элитиш ва бошқа ёқимсиз қўшимча эффектларга ҳам сабаб бўлади. Ҳаётни сақлаб қолиши мумкин бўлган дори воситалари бор, аммо уларни жуда узоқ муддат давомида қабул қилиб юриш керак, яъни битта турдаги дори билан аллергиядан халос бўла олмайсиз.\nОлимлар бу касаллик пайдо бўлишининг асосий сабабларини аниқласаларгина бизни аллергиядан бутунлай халос этадиган дорини топишлари мумкин. Бундан ташқари “Биз умуман олганда нима учун аллергиядан азият чекамиз?”, деган глобал даражадаги масала ҳам мавжуд.\nАйнан шу фундаментал савол 20 йилдан бери иммун тизимига оид кашфиётларни амалга ошириб келаётган ва 4 миллион евро миқдоридаги Else Kröner Fresenius Awardга ўхшаган бир неча жиддий ютуқларга эришган олим Руслан Меджитовни ҳам ўйлантирмоқда. Бу саволга аниқ жавоб ҳали ҳеч кимда йўқ. Аллергия организмимизда яшовчи паразит қуртлар заҳарига нисбатан реакциядир, деган назария мавжуд. Анча ривожланган ва деярли стерил мамлакатлар иммун тизими ўзи аввал учратмаган ва ўрганмаган нарсаларга нисбатан ўта кескин жавоб қайтаради. Яъни ривожланаётган давлатларда ювилмаган меваларни истеъмол қилиб катта бўлаётган бола аллергия нималигини ҳатто билмаслиги ҳам мумкин ёки аксинча ота-оналари уйдаги жиҳозларни санитайзерлар билан артадиган ва полларни кунига икки маротаба ювадиган болалар “Бу бизга мумкин эмас! Бунга нисбатан бизда аллергия бор!” каби яхлит аллергия букетига эга бўлиши мумкин.\nМеджитов буни нотўғри ва аллергия фақатгина биолиогик хато, дея ўйламайди.\nАллергия бу – зарарли кимёвий моддалардан ҳимояланиш. Ўн миллион йил муқаддам аждодларимизга ёрдам берган ҳимоя ҳозирда бизга ҳам кўмак бермоқда.\nУ ўз назарияси қарама-қарши фикрларга сабаб бўлишини яхши билади, аммо тарих буни исботлашига ишонади.\nҚадимги дунё табиблари аллергия ҳақида жуда кўп нарса билишган. Уч минг йил аввал хитойлик шифокорлар кузда бурун битишига сабаб бўладиган “аллергия ўсимлиги”ни тасвирлашган. Шунингдек, милоддан аввалги 2641 йилда Миср фиръавни Менес асалари чаққани сабабли вафот этганини исботловчи фактлар ҳам мавжуд. 2,5 минг йил аввал эса Рим файласуфи Лукреций “Ким учундир егулик бўлган нарса, бошқа одамга заҳардир”, деб ёзган.\nФақатгина 100 йил аввал турли белгиларнинг асосий сабабчиси битта нарса бўлиши мумкинлигини англаб етдилар. Тадқиқотчиларнинг аниқлашларича, кўплаб касалликлар бактерия ва қўзғатувчилар сабабли юзага келади ва бизнинг иммун тизимимиз – ҳужайраларининг бутун бир бошли қўшини мазкур қўзғатувчиларга қарши курашади.\nЯна шуниси аниқландики, иммун тизими ҳимоядан ташқари зарар етказиши ҳам мумкин. ХХ аср бошида француз олимлари Шарль Рише (Charles Richet) ва Поль Портье (Paul Portier) токсинларнинг организмга таъсирини ўрганишган. Улар денгиз анемон заҳарини кам миқдорда итларга юборган ва кейинги миқдорни юборгунча бир неча ҳафта давомида кутдилар. Натижада итлар анафилак шок натижасида ўлган. Итларнинг иммун тизими уларни ҳимоя қилиш ўрнига бу заҳарга нисбатан таъсирчанлигини оширган.\nБошқа тадқиқотчилар эса баъзи дори воситаларининг тошмалар ва бошқа белгиларнинг юзага келишига сабаб бўлишини аниқлашган. Бу таъсирчанлик доимий равишда ортиб борган. Австриялик врач Клеменс фон Пирке (Clemens von Pirquet) организм унга тушадиган моддаларга бўлган реакциясини ўзгартириши мумкинми, деган саволга жавоб топиш учун тадқиқотлар олиб борган. Бу жараённи тасвирлаш учун грекча сўзлар alos (бошқа, бегона) ва ergon (иш)ни бирлаштириб, аллергия сўзидан фойдаланган.\nКейинги ўн йилликда олимлар бу реакцияларнинг молекуляр босқичлари жуда ўхшаш эканлигини аниқлашди. Аллерген тана юзаси – тери, кўзлар, бурун тешиги, томоқ, нафас йўлларига тушганида жараён бошланиб кетган. Бу юзалар чегарачилар вазифасини бажарувчи иммун ҳужайралар билан қопланган. “Чегарачи” аллергенга тўқнаш келганида у кутилмаганда келган меҳмонларни ютади ва йўқ қилади, ундан кейин эса мана шу юзани моддалар билан тўлдиради. Ундан кейин ҳужайра лимфа тугунларни маҳаллийлаштиради ва бу фрагментлар бошқа иммун ҳужайраларга етказилади, улар эса Е ёки IgE сифатида танилган ўзига хос антителаларни ишлаб чиқаради.\nБу антителалар эса такрор равишда аллерген билан тўқнаш келганида жавоб реакцияни қайтаради. Антитела иммун тизими компоненти – кимёвий модда ажратувчи ҳужайраларни ишга тушириши биланоқ реакция бошланади. Бу моддалардан баъзилари нервга тегиб, тошма ва йўталга саабаб бўлади. Баъзида эса суюқлик ажралиши юзага келиши, бу моддалар билан тўқнаш келган нафас йўлларида нафас олиш билан муаммолар юзага келиши мумкин.\nЮқоридаги тасвир олимлар томонидан сўнгги юз йилликда аниқланган, бироқ у “Қандай қилиб?”, деган саволга жавоб бериши билангина чегараланади, нима учун биз аллергиядан азият чекишимизни тушунтирмайди. Бу жуда қизиқ, чунки иммун тизимининг кўп қисми учун масала анча тушунарли. Аждодларимиз патоген организмлар таъсирига учрашган, табиий танлаш эса бу ҳужумни акс эттирувчи мутацияларни сақлаб қолган. Ушбу мутациялар керакли жавобни қайтариш учун ҳалигача йиғилади.\nТабиий танлаш қандай қилиб аллергияни юзага келтиришини кўриш жуда мураккаб бўлган. Энг зарарсиз бўлган нарсаларга кучли аллергия аждодларимизнинг тирик қолиш тизимига кирмаган бўлса керак. Шунингдек, аллергия ҳам жуда танловчи бўлади. Барча инсонлар ҳам аллергияга мойил эмаслар ва баъзи моддаларгина аллерген ҳисобланади. Аллергия айрим инсонларда катта ёшга етганда пайдо бўлади, болалар аллергияси эса изсиз йўқолиб кетади (“изда катта бўлиб қолишди”, дейилади). Ўн йилликлар давомида ҳеч ким нима учун IgE зарурлигини билмаган. У вирус ёки бактерия тўхтатиб қолиши мумкин бўлган ҳеч қандай хусусиятини намоён қилмаган. Бу худди антителаларнинг бир тури бизга муаммолар туғдиргани учун биз эволюцияга учраганимизни кўрсатади.\nМасалага илк маротаба 1964 йилда ойдинлик киритилган. Паразитолог Бриджит Огилви (Bridget Ogilvie) иммун тизимининг паразит қуртларга реакциясини тадқиқ қилган. У қуртлар билан зарарланган каламушлар организми IgE ни жуда катта ҳажмда ишлаб чиқаришини аниқлаган. Кейинги тадқиқотлар шуни кўрсатдики, бу антителалар иммун тизимига ҳужум қилиш ва йўқ қилиш, деган сигнални берган.\nПаразит қуртлар нафақат каламуш, балки инсонларга ҳам катта зарар етказади. Мисол учун, улардан баъзилари жигар тўқималарига зарар етказиши ва саратон касаллигини вужудга келтири мумкин, лентали қуртлар эса миядаги ўсимтага сабаб бўлиши мумкин. 20 фоиздан ортиқ одамларда бу қуртлар мавжуд, улардан катта қисми даромади кам бўлган мамлакатларда яшайди.\n1980 йилларда олимлар мазкур қуртлар ва аллергия ўртасидаги алоқани ўрганишга киришдилар. Балки аждодларимиз организмнинг оқсиллар юзасидаги қуртларни билиш ва IgE антителаси ажратишни қобилиятини шакллантиришгандир. Иммун тизими томонидан тери ва ичакда шакллантирилган антителалар организмга бу паразитлардан бири ҳужум қилганида тезда реакция қилган. Организмда мазкур паразитни ўлдириш учун тахминан бир соат вақт бор, деб ҳисоблайди Кебридж университети паразитологи Дэвид Данн (David Dunne).\nПаразитлар назариясига кўра, паразит қуртлар оқсили тузилишига кўра биз кундалик ҳаётда дуч келадиган бошқа молекулаларга ўхшаб кетади. Натижада, паразитлар тузилиши паразитларникига ўхшаган зарарсиз оқсилга дуч келганимизда организмимиз ортиқча “шовқин” кўтаради ва ҳимоя бекорга ишлайди. Аллергия бу ҳолатда ёқимсиз эффектга айланади.\nАмалиёт ўтиш даврида Меджитов қуртлар назариясини ўрганди, 10 йил ўтгач эса унда иккиланишлар юзага келди. Унинг сўзларига кўра, бу назарияда маъно бўлмагани учун ўз назариясини ишлаб чиқиш билан шуғулланди.\nУ асосан танамиз ташқи муҳитни қандай қабул қилиши ҳақида ўйлаган. Биз кўзларимиз ёрдамида фотонлар намуналарини таниш, қулоқларимиз билан эса шамолнинг тебранишини билишимиз мумкин.\nМеджитов назариясига кўра, иммун тизими ҳам ёруғлик ва овоз ўрнига молекуляр моддаларни аниқлаш тизимидир.\nЎз назариясига исботни у Йельс университети иммунологи Чарльза Жейнуэя (Charles Janeway) ишида топди.\nЎша пайтлардаёқ Жейнуэй антитиелаларда битта кичкина камчилик борлигини аниқлаган: янги хужумчининг агрессив ҳаракатларига иммун тизими жавоб қайтаргунга қадар бир неча кун вақт кетади. У иммун тизимида тезроқ ишга тушувчи бошқа мудофаа чизиғи бор, дея тахмин қилган. Балки у аниқлаш тизимини бактерияларни тезроқ аниқлаш ва тезроқ муаммони ҳал қилиш учун киришиш ишлатади.\nМеджитов Жейнуэйга мурожаат этганидан кейин, улар масала устида биргаликда бош қотира бошлаганлар. Тез орада улар муайян иммун ҳужайралари юзасида янги синф сенсорларини аниқладилар. Ҳужумчилар билан юзма-юз келганида сенсор қоида бузарни ўраб олади ва кимёвий хатар сигналини ишга солади, у эса, ўз навбатида, бошқа иммун ҳужайраларга патогенларни топиш ва ўлдиришда ёрдам беради. Бу бактериал ҳужумчиларни таниб олиш ва йўқ қилишнинг энг тезкор ва аниқ усули эди.\nУлар ҳозирда толлга ўхшаш номи билан машҳур бўлган янги рецепторни кашф қилганларидан кейин иммун ҳимояда янги ўлчамни кўрсатишга муваффақ бўлдилар. Бу эса, ўз навбатида, тиббий муаммони ечишда ҳам ёрдам берди.\nИнфекциялар баъзида бутун тананинг яллиғланиши – сепсисга олиб келиши мумкин. Биргина АҚШнинг ўзидаёқ йилига миллионлаб одамга зиён етказади. Уларнинг ярми вафот этади. Кўплаб йиллар давомида олимлар бактериал токсинлар иммун тизими фаолиятининг бузилишига олиб келади, деб ҳисоблашган. Бироқ сепсис бу бактерия ва бошқа “босқинчиларга” нисбатан иммун тизимининг янада ўткир реакциясидир. Маҳаллий даражада ҳаракат қилиш ўрнига бутун танадаги ҳимоя чизиғини ишга солади. Септик шок эса ҳимоя механизмининг вазият талаб этадиган даражадан ортиқроқ фаоллашишидир. Натижа эса ўлим.\nДастлаб Меджитов илм билан инсонларни даволаш учун шуғулланмаганлигига қарамай, у томонидан қилинган кашфиётлар сепсисга ўзгача кўз билан қараш ва шу йўл билан унга мос даволаш усулини аниқлаш, толлга ўхшаш рецепторлар реакциясининг асосий сабабини билишда катта аҳамият касб этмоқда.\nМеджитов ундан ҳам кўпроқ нарсани ўргана бошлади. Иммун тизими бактерия ва бошқа қоидабузарларга нисбатан махсус рецепторларга эга экан, балки бошқа душманлар учун ҳам бизга маълум бўлмаган рецепторларга эгадир? Ана ўшанда у паразит қуртлар, IgE ва аллергия ҳақида ўйлай бошлади. Бу ҳақидаги фикрларида аниқ бир ечим топа олмади.\nДарҳақиқиқат, иммун тизими паразит қуртларга дуч келганида IgEни ишлаб чиқаришни йўлга қўяди. Аммо баъзи тадқиқотлар шуни кўрсатадики, аслида IgE бу муаммога қаратилган асосий қурол эмас. Олимлар IgE ишлаб чиқара олмайдиган сичқонларни кузатиб шунга амин бўлишганки, сичқонлар паразит қуртларга нисбатан ҳимояни қура олганлар. Меджитов аллергенлар оқсил қуртларига ўхшаб кўринади, деган фикрга танқид билан қараган. Аллергенларнинг катта қисми, мисол учун кникель ёки пенициллин паразитнинг молекуляр биологиясида ўхшаш аналогга эга эмас.\nАллергенлар ҳақида қанчалик кўп ўйламасин, уларнинг тузилиши шунчалик аҳамиятсиз кўрина бошлади. Балки уларни боғлаб турган нарса тузилиш эмас, ҳаракатдир?\nБиламизки, аллергенлар кўп ҳолларда жисмоний зарраланишларга олиб келади. Улар очиқ ҳужайраларни юлиб олади, оқсилни бўлакларга бўлади. Балки аллергенлар шунчалик зарар келтирар экан, биз улардан ҳимояланишимиз лозимдир?\nАллергиянинг асосий белгилари – бурун битиши, кўз ёшлар, аксириш, йўтал, қичишиш, диарея ва қусиш ҳақида ўйлар эканмиз, уларнинг барчаси ягона белгига эга эканлигига амин бўламиз. Улар портлашга ўхшайди. Аллергия тананинг аллергенлардан халос бўлиш стратегиясидир.\nМаълум бўлишича, бу ғоя турли назарияларининг юзасига яна ва яна қалқиб чиққан, бироқ ҳар сафар уни чўктириб юборган. 1991 йилдаёқ эволюцион биолог Маржи Профе (Margie Profet) аллергия токсинлар билан курашишини баён қилган. Бироқ иммунологлар бу ғояни рад этганлар, чунки Профе аутсайдер эди.\nМеджитов ўзининг икки ўқувчиси Ноа Палм (Noah Palm) ва Рейчел Розенштейн (Rachel Rosenstein)лар билан биргаликда 2012 йилда Nature деб номланган назариясини нашр эттирди. Кейин эса унинг синовларини бошлаб юборди. Дастлаб шикастланиш ва аллергия ўртасидаги боғлиқликни текширди. У ва унинг ҳамкасблари асалари заҳаридан (у ҳужайра мембранадарини бўлиб ташлайди) топилган PLA2ни сичқонларга юбордилар. Меджитов башорат қилганидек, иммун тизими айнан PLA2 га реакция қилмади. PLA2 очиқ ҳужайраларга шикаст етказганидагина организм IgE ни ишлаб чиқара бошлади.\nМеджитовнинг бошқа фикрида эса антителалар сичқонларни ҳимоя қилмаслиги, аксинча уларни беморга айлантириши ҳақида фикр билдирилган. Буни текшириб кўриш учун эса ҳамкасблар иккинчи PLA2 инъекциясини юбордилар, бироқ бу сафар доза анча кўп эди. Биринчи дозага нисбатан ҳайвонларда реакция деярли кузатилмаган бўлса, иккинчи сафардан кейин эса тана ҳарорати кескин кўтарилди, ҳатто ўлимгача етиб борди. Бироқ баъзи сичқонларда номаълум сабабларга кўра, муайян аллергик реакция кузатилди, уларнинг танаси PLA2 ни эслаб қолиб унинг таъсири камайтирди.\nМамлакатнинг нариги қисмида эса бошқа олим Меджитов назариясини янада кўпроқ тасдиқлайдиган тажриба ўтказди. Стэнндфорд тиббиёт университетида паталогия кафедраси мудири Стивен Галли (Stephen Galli) аллергик реакция натижасида инсонларни ўлдириши мумкин бўлган сирли иммун ҳужайралар – тучние ҳужайраларни ўрганишга бир неча йилини сарфлади. У мазкур тучний ҳужайралар аслида танага ёрдам беради, дея тахмин қилган. Мисол учун, 2006 йилда у ва унинг ҳамкасблари семиз ҳужайралар илон заҳаридаги токсинни йўқ қилишини аниқлашган. Бу кашфиёт Галлини Меджитов ўйлаган нарса ҳақида ўйлашга мажбур этди, яъни аллергия аслида ҳимоя бўлиши мумкин.\nГалли ва унинг ҳамкасблари ҳам сичқонлар ва асалари заҳари билан ўша тажрибани ўтказганлар. Улар аввалари бу турдаги заҳар билан тўқнаш келмаган сичқонларга IgE антителасини юборганларида, уларнинг организми ўлимга олиб борувчи дозадан худди мазкур токсинлар ҳаракатидан шикастланган сичқонлар организми каби ҳимоя олганлар.\nБарча тажрибаларга қарамай, кўплаб саволларга ҳали ҳам жавоб топилмаган. Қандай қилиб асалари заҳри натижасида олинган шикастланишлар IgE нинг ҳимоя жавобига олиб келади ва қандай қилиб IgE сичқонларни ҳимоя қилади? Бу Меджитов ва унинг гуруҳи иш олиб бораётган масалалардир. Уларнинг фикрига кўра, асосий муаммо бу – ўша тўйинган ҳужайралар ва уларнинг ишлаш механизми. Жейми Каллен (Jaime Cullen) IgE антителалари семиз ҳужайраларни қандай қилиб эслаб қолиши ва қандай қилиб аллерегенларга таъсирчан ва баъзи ҳолларда эса ўта таъсирчан бўлиб қолишини ўрганган.\nМеджитов бу тажриба нимани кўрсатишини олдиндан айтиб берган, унга кўра муайян аллергенлар уйнинг сигнализация тизими сифатида ишлайди. Уйингизга ўғри тушганлигини билиш учун унинг юзини кўриш шарт эмас – синган ойнадан ҳам буни англашингиз мумкин. Аллерген натижасида юзага келган шикастланишлар иммун тизимини уйғотади, у эса яқин орада жойлашган молекулаларни йиғиб, уларга антителаларни ишлаб чиқади. Ана энди қоидабузар аниқланди ва кейинги сафар унга қарши курашиш анча осон кечади.\nАллергия эволюция нуқтаи-назаридан уйнинг сигнализация тизими сифатида олиб қараганда мантиқий жиҳатдан тўғри ҳисобланади. Заҳарли кимёвий моддалар уларнинг манбаига қарамай (заҳарли ҳайвонлар ёки ўсимликлар) анча олдинроқ инсон соғлиғига таҳдид солган. Аллергия мазкур моддаларни организмдан чиқариб, аждодларимизни ҳимоя қилган бўлса керак. Аждодларимиз ҳис қилган ноқулайлик эса уларни хавфсизроқ жойларга кўчиб ўтишга мажбур қилган.\nБошқа адаптацион механизмлар каби аллергия ҳам мукаммал эмас. У бизларнинг заҳарли моддалар натижасида ўлишимиз эҳтимолини камайтиради, бироқ бу таваккалчиликни бутунлай олиб ташлолмайди. Баъзида ўта кескин реакция туфайли аллергия ўлдириши мумкин, бу ит ва мушукларда ўтказилган тажрибаларда исботланган. Бироқ аллергиянинг фойдали томонлари кўпроқ.\nБу мувозанат янги синтетик моддаларнинг пайдо бўлиши билан ўзгарди. Аждодларимиз ўрмоннинг бошқа тарафига кўчиб ўтиш орқали аллергиядан халос бўлишлари мумкин бўлган, бироқ баъзи моддалардан халос бўлиш у қадар осон эмас.\nДанн Меджитов назариясига танқид кўзи билан қараган. У Меджитов паразит қуртлар юзасидаги оқсиллар миқдорига етарлича эътибор қаратмаган, деган фикрда. Яъни замонавий дунёда катта миқдордаги аллергенлар ниқоби остида бўлган оқсилларни назардан қочирган, деб ҳисоблайди.\nКейинги бир неча йил Меджитов танқид кўзи билан қаровчиларни бошқа тажрибалар ёрдамида ишонтиришга умид билдирмоқда. Балки бу бизнинг аллергияга бўлган муносабатимизни ҳам ўзгартирар. У тажрибаларни чангга бўлган аллергиядан бошлаш ниятида. Меджитов ўз назарияси тезда муваффақиятга эришишига умид қилмаяпти. У инсонларнинг аллергияга касаллик сифатида қарашини тўхтатишга эришишидан хурсанд бўлмоқда.\nАксиряпсанми, демак бу яхши, чунки сен ўзингни ҳимоя қиляпсан. Эволюцияни бу пайтда сен ўзингни қандай ҳис қилаётганинг қизиқтирмайди.\nМақолани ўқиб чиққач, аллергияга бўлган муносабатингиз ўзгардими? Аллергия биз қўрққан даражада хавфли эканми? Бу борада сизнинг фикрларингизни кутиб қоламиз.


07:36 / 19.11.2021\n2021 йилда Ўзбекистонга меҳнат мигрантларининг пул ўтказмалари ҳажми қарийб 7,6 миллиард АҚШ долларини ёки мамлакат ЯИМнинг 11,6 фоизини ташкил этиши кутилмоқда.\nЖаҳон банкининг Миграция ва ривожланиш масалалари бўйича эълон қилинган ҳисоботида берилган ҳисоб-китобларнинг кўрсатишича, COVID-19 пандемияси келтириб чиқарган чуқур глобал рецессияга қарамасдан 2020 йилда пул ўтказмалари оқимининг барқарорлиги деярли сақланиб, атиги 1,7 фоизга қисқарган бўлса, кейинги ўсиш суръатининг тикланиши кутилганидан ҳам жадалроқ бўлди.\n2021 йилда паст ва ўрта даромадли мамлакатлар меҳнат мигрантларининг пул ўтказмалари 7,3 фоизга ошиб, 589 миллиард АҚШ долларини ташкил этди.\n«Мигрантларнинг пул ўтказмалари оқими COVID-19 инқирози даврида иқтисодий қийинчиликка дучор бўлган оилаларни қўллаб-қувватлаш учун ҳукуматнинг пул ёрдами дастурларига жуда яхши қўшимча бўлди. Уй хўжаликларининг молиявий танглигини енгиллаштириш учун пул ўтказмаларини жўнатишга қулайроқ муҳит яратиш - пандемиядан кейинги глобал иқтисодиётни қайта тиклаш бўйича ҳукумат сиёсатининг асосий устунларидан бири бўлиши керак», деди Жаҳон банкининг Ижтимоий ҳимоя ва бандлик бўйича глобал амалиёт департаменти директори Михал Рутковски.\nЕвропа ва Марказий Осиё мамлакатларига пул ўтказмалари ҳажми 2020 йилда 8,6 фоизга камайган бўлса, Европа иттифоқидаги иқтисодий тикланиш ҳамда нефть ва газ нархларининг кескин ошиши ҳисобига 2021 йилда унинг ҳажми 5,3 фоизга ўсиб, 67 миллиард долларни ташкил этиши кутилмоқда. 2022 йилда пул ўтказмалари ҳажми 3,8 фоизга ўсиши кутилмоқда.\nПул ўтказмалари ҳозирда ушбу минтақада ташқи молиялаштиришнинг энг катта манбаи ҳисобланади. Қирғизистон ва Тожикистонга пул ўтказмаларининг ҳажми ЯИМнинг 25 фоиздан ортиғини ташкил қилади.\n200 АҚШ долларини бу минтақага ўтказишнинг ўртача нархи 2021 йилнинг биринчи чорагида бироз кўтарилиб, ўтган йилги 6,5 фоиздан 6,6 фоизга етди. Бу кўп жиҳатдан Туркия-Болгария коридоридаги пул ўтказмалари нархининг кескин ошганини акс эттиради. Дунёдаги энг арзон жўнатувчилардан бири бўлган Россияда пул ўтказмалари нархи 1,8 фоиздан 1 фоизга тушди.


“ТЕМИР ДАФТАР” НАЙРАНГЛАРИ ТАКРОРЛАНМАСМИКИН... | "Адолат" СДП\n“ТЕМИР ДАФТАР” НАЙРАНГЛАРИ ТАКРОРЛАНМАСМИКИН...\nАёллар ва ёшлар масалаларига давлат сиёсати даражасида алоҳида эътибор қаратилаётгани сўнгги йиллардаги ислоҳотларимизда ўз натижасини кўрсатмоқда.\nЛекин ушбу тизимга эътибор ва ғамхўрликлар ортгани сайин - бир қатор долзарб муаммолар ўзгаришсиз қолаётгани ҳеч кимга сир эмас. Бу муаммолар аёлларимизнинг ҳуқуқий саводхонлиги, муносиб иш ҳақи тўланадиган иш жойи билан таъминланиши, ажримлар, ёшлар бандлиги, уларни касб-ҳунарга ўргатиш, ёшлар ва аёлларнинг қониқарли ижтимоий ҳаёти каби муҳим масалаларда акс этмоқда.\nБугун биз маҳалланинг елкасига маҳаллий ҳокимлик, сектор раҳбарлари, депутатлар, яна бир қанча мутасаддилар топшириқларини юклар эканмиз, у ўзини ўзи бошқармайди, шубҳасиз, бошқарилади. Шу боис, маҳалла ўзини ўзи бошқарувчи эмас, маҳаллий ҳокимликнинг бир филиали, ячейкаси, давлатнинг энг кичик бошқарув органи сифатида фаолият юритса, ишда унум бўлади.\nБиз ҳамон маҳалла раисини сайлар эканмиз, бу лоқайдликлар давом этади. Фикримча, маҳаллий ҳокимни тайинлагани каби маҳалла раисини ҳам танлов қилиш, меҳнат фаолиятига самарадорликка эришган раҳбарлар тажрибасидан маҳалла тизимида ҳам фойдаланиш, бошқа ҳудуддан бўлса, уй-жой билан таъминлаш, маҳаллани эса давлат ташкилотига айлантириш зарур. Янгича ишлаш қўлидан келмайдиган, ўз олдига юксак мақсадлар қўймаган маҳалла раислари балки “темир дафтар”ларда қўллаган найрангларини “ёшлар дафтари” ва “аёллар дафтари”да ҳам юритиши табиий ҳол.\nПрезидентимиз айтган “ҳар бир маҳалладаги ҳолатни ўрганиш, ёшлар ва аёллар билан бирма-бир мулоқот қилиб, эҳтиёжларини, қизиқишларини аниқлаш ҳамда шу асосда манзилли чоралар кўриш” учун маҳаллага давлатимиз раҳбари талабларига мос кадрлар керак.\nБиз эса ушбу тизим вакилларидан огоҳлик, ташаббускорлик, ҳалоллик, ватанпарварлик билан ишлашларини кутиб қоламиз.Зеро маҳалла – Ватан ичра Ватандир!


Қўқонда факультет декани 3 минг доллар, Самарқандда проректор ёрдамчиси 800 доллар билан қўлга тушди\nЎзбекистонда ОТМларга қабул билан боғлиқ навбатдаги фирибгарлик ҳолатлари аниқланди. Бу ҳақда Бош прокуратура матбуот хизмати Kun.uz'га маълумот берди.\nФото: Қўқон давлат педагогика институти\nИқтисодий жиноятларга қарши кураш департаменти ва ДХХнинг Қўқон шаҳар бўлимлари томонидан ўтказилган тезкор тадбирда, Қўқон давлат педагогика институти ёшлар етакчиси Б.Х. ва факультет декани В.Х.лар фирибгарлик йўли билан даромад орттириш мақсадида олдиндан тил бириктириб, фуқаро З.С.нинг ишончига кириб, унинг таниши А.ни мазкур институтга ўқишга киритиб қўйиш эвазига 3 минг доллар олган вақтида ашёвий далил билан ушланган.\nДепартаментнинг Шайхонтоҳур туман бўлими томонидан Тошкент шаҳар ИИББ ходимлари билан ҳамкорликда ўтказилган тезкор тадбирда, фуқаро Ж.П. фуқаро Б.Х.нинг ишончига кириб, унинг ўғлини юқори лавозимда ишловчи танишлари орқали Мирзо Улуғбек номидаги Ўзбекистон Миллий университетига ўқишга киритиб қўйиши эвазига 8 минг доллар талаб қилиб, шундан, 3 минг долларини олган вақтида ашёвий далил билан ушланган.\nДепартамент ва ИИБнинг Самарқанд шаҳар бўлимлари томонидан ўтказилган тезкор тадбирда, Самарқанд давлат университети проректори ёрдамчиси У.Э. университет талабаси С.нинг ишончига кириб, унинг ўқишини вазирликда юқори лавозимларда ишловчи танишлари орқали, Урганч давлат университетига кўчириб бериши эвазига 800 долларни фирибгарлик йўли билан олган вақтида ашёвий далил билан ушланган.\nЮқоридаги ҳолатлар юзасидан Жиноят кодексининг 168-моддаси ва 28, 211-моддалари билан жиноят ишлари қўзғатилиб, тергов ҳаракатлари ўтказилмоқда.


БАСИРАТ КЎЗИ - Ўзбекистон овози газетаси\nЎзининг сезиш, кўриш, тафаккур қилиш қобилиятини ишлата олган одамгина ўзлигини англашга қодир.\nИнсон зоти борки, ҳаётдаги турли воқеа-ходисалардан сабоқ чиқариб яшайди. Кимдир кимдан, кимдир жониворлардан, ҳатто чумолидан ўрнак олади.\nҲаёт сабоқлари кишини эгри йўлдан қайтариб, тўғрилик томон етаклайди. Агар ҳаёт сабоқларидан хулоса чиқарилмаса, одам кўп адашади, хатоларга йўл қўяди, коррупцияга берилиб, охири жавобгарликка тортилиб кетади. Бу аччиқ ҳақиқат.\nҚуйидаги ҳаётий воқеа ҳам кишини ўйлашга, хулосалар чиқариб олишга даъват этади.\nХолидахон эрининг кейинги пайтларда ўзгариб қолганидан ҳайрон, ҳатто бироз хавотирга ҳам тушиб қолди. Ёши қирқни қоралаган, катта бир хусусий корхона эгаси бўлган эри авваллари доим шошиб-пишиб юрар, уйда кам бўлар, вақтини кўпинча ишхонасида ва улфатлари даврасида ўтказарди. Энди эса тез-тез уйда қоладиган, хаёл суриб ўтирадиган бўлиб қолди. Анчайин қўрс ва қайсар эри ўз-ўзидан мулойимлашиб қолгани унга аслида маъқул эса-да, "Ишида бирон-бир муаммоси бормикан ё касал-пасал бўлиб қолдимикан-а?", — деган ташвиш билан безовталана бошлади.\nЭнг қизиғи, бу кап-катта эркак кеча иккита оқ сичқон сотиб олиб келиб, уларни қафасга солиб, соатлаб тикилиб ўтиргани уни бутунлай лол қолдирди. Эрига "Буларнинг турқи бунча совуқ, ундан кўра балиқли аквариум олганингиз яхши эмасмиди", — деганида, эри нима деди денг? "Эй, хотин, сен нимани ҳам билардинг, балиқ, сувдан чиқмайди, бировнинг уйига кирмайди, мулкига ҳам тегмайди. Сичқонлар, билсанг, одамга ўхшайди, аслида менга ўхшайди, деб минғирласа бўладими?..\nУ кўзларини катта-катта очганча эрига қараб-қараб чиқиб кетди. “Бу кишига аниқ нимадир бўлган, хаёли жойида эмас, гаплари ҳам алмойи- жалмойи. Энди нима қилдим, ўзига бирон нима деб бўлмаса”, — деб ўйлай- ўйлай охири эрига сир бермамиш бўлди, лекин эртадан қолдирмай бу ҳолни қайнотасига билдиришни кўнглига туйди.\nЎз тадбири ўзига маъқул келди-да, эрининг телевизор кўриб ўтирганидан фойдаланиб, “Бугунги ишни эртага қўйма” деган нақлга амал қилди ва "катта" уйларига сим қоқди. Телефон гўшагини кўтарган қайнонаси билан ҳол-аҳвол сўрашиш асносида аҳволни қандай баён қилсам, дея ўйлана бошлади. Баҳона ҳам ўз-ўзидан топила қолди ва қайнонасига “Эртага ўтганлар хотирасига бир ис чиқариб юбормоқчийдим, шунга отам билан келиб-кетсаларингиз девдим”, — деди. Қайнонаси ҳам: “Ўзи набираларни соғиниб ўтирибмиз, бир ўтмоқчи бўлиб тургандик, болам”, — деди.\nТонг отгач, эрини ишга кузатаркан, "Онам телефон қилган эдилар, бугун келишар экан. Ош дамлаб қўяман, эртароқ қайтсангиз", — деди. Ошга сабзи тўғрай туриб: “қайнота-қайнонамга қандай айтсам экан, айтганда ҳам нима дейман, гапни нимадан бошлайман”, деган ўй билан каловлана бошлади. Сўнг, “қайнотам синчков одам, ўзлари ўғлидаги ўзгаришни сезар, яхшиси ҳеч нима демай қўя турай”, деган қарорга келди ҳамда қарори ўзига ёқиб тушиб, бироз енгиллашгандай бўлди.\nЭнди ошнинг гуручини солаверсамми-йўқми, деб турганида қайнота- қайнонаси бир қучоқ совға-саломлар билан кириб келишди. Кенг меҳмонхонага жойлашиб, набираларини суюб-эркалаш билан андармон бўлишди. У елиб-югуриб дастурхон тузатди.\nОшни дамлаб, қайнота-қайнонасининг чойидан хабар олиш учун залга кирганида кўрди-ки, кичкинаси сичқонларни қафаси билан кўтариб кириб, бобосига мақтаниб турибди.\nҚайнотасининг авзои бузилди, лекин буни билдирмамиш бўлди. Келинига "Бу қай бирингнинг ишинг?" дегандай бир қараш қилди. Қайнонаси эса: “Мен жуда қўрқиб кетдим, болам, буларнинг касал-пасали бўлса, сенга юқиб-нетиб юрмасин, ташқарига чиқариб қўя қолгин”, — деди ва ''Бунга сиз нима дейсиз?" дегандай чолининг ҳолатига назар солди.\nҚайнотасининг: “Келин, бу сичқон боқиш ҳунари кимдан чиқди?” — деган сўровига ноилож қолиб сичқонларни эри олиб келганини айтди. Сўнг мингдан-минг хижолат чекиб, тутила-тутила “Ўғлингиз шу сичқонларга ўхшармиш, бу гапни уларнинг ўзлари айтдилар”, — дея олди.\nБуни эшитган қайнотаси бир дам ўйланди, "Сичқонга ўхшармикан, шунга фаҳми етган бўлса, яхши", — деб жилмайиб ҳам қўйди. Қайнона-келин бир-бирига илкис қараб олишди-да, анграйганча туриб қолишди.\nЎғли уйга қайтгач, ота Қуръон тиловот қилди, чўзма синдирилиб, келин сузиб келган ош ҳам ейилди. Дастурхон йиғиштирилиб, аччиқ чойга навбат етгач, босиқ оҳангда “Ўғлим, ишларинг яхшими, нима гаплар?” — деб синчков қараб қўяр бўлди.\nЎғлининг "Ҳаммаси яхши, ота, ишлаб юрибман", — деган жавобини эшитган онаси: "Сичқон муборак болам, бу ишнинг маънисига дим етмай турибмиз-да?” — деди.\nХотинига бир қур қараб олиб, сукутда турган ўғлига ота:\n— Ҳа ўғлим, мен-ку ниманидир англагандайман, лекин онангиз ҳамда келинга ўзингиз тушунтирмасангиз уларнинг кўнгли тинчимайди-ёв, — деб қўйди.\nЎғил ерга тикилганча сўзга кирди:\n— Ота, шу ишхонамдаги омборда сичқон пайдо бўлиб, ҳамма жойни илма-тешик қилиб ташлади. Сичқон дегани жимитдай бўлсаям, тиниб-тинчимас, айёр жонивор экан. Қопқон ҳам қўйдик, биттаси тушгач, бошқалари қопқонга чап берадиган бўлиб қолди. Дориланган емак қўйдик, бир-иккиси заҳарланиб ўлгач, бошқалари заҳарли емакка қарамай қўйди. Ишчиларимиздан бири битта мушук топиб келтирди. Мушук сичқонни кўрдими, таппа босаркан. Сичқонлар икки-уч кунда мушукка ем бўлди. Хуллас, сичқонлардан қутулдик...\nШундай дея туриб ўғил бироз тин олди. Кампирининг чимирилганча ўғлига оғиз жуфтлаётганини кўрган ота: “Жим, сабр қил”, — дегандай бошини чайқаб қўйди.\nЎғил паст овозда давом этди: “Шу сичқонларнинг ҳаётига қараб ўйланиб қолдим. Мен ҳам нафсга берилиб, инсофни йўқотиб, фойданинг кетидан кўр-кўрона қувмадимми?... Даромадни солиқдан яшириб, қонунларга чап бермаяпманми, бу ҳаракатларим сичқоннинг айёрлиги каби вақтинча эмасмикин? Сичқон мушукка ем бўлганидек, мен ҳам ўзимни йиғиштирмасам, бир кун ҳолим хароб бўлишини, жазо қаттиқ бўлишини тушуниб етдим. Шундай қилиб, сичқонлар менинг тўғри хулосага келишимга сабабчи бўлди...\nБир ҳафтада ҳамма ҳисоб-китобларимни жой-жойига қўйдим, солиқларни тўладим. Қонунга тўғри келмайдиган олди-берди ишларимга нуқта қўйдим. Бор, гап шу”.\nОта: “Ҳа ўғлим, шундай бўлсин! Оллоҳ, ўзи меҳрибон. Тўғри йўлга соламан деса ҳеч гап эмас! Басират кўзингни бир сичқон мисолида очгани учун Ўзига минг бора шукр”, — деди.\nСўнг анграйганча ўғлига қараб қолган хотини ҳамда келинига кўзи тушиб, уларга қарата, “Энди тушунгандай бўлдиларингми, унда сичқонга ҳам бир раҳмат деб қўйинглар-а,” —дея ҳазиллашган бўлди.


Ассалому алайкум, ҳурматли Шайх Ҳазратлари! Биродарингизни ғийбат қилмангиз дейилган Ислом динимизда. Яъни мани тушунимча мусулмонларнинг биродарлари мусулмонлардир. Саволим шундайки, мусулмон бўлмаган инсонларни ғийбат қилса гуноҳкор бўлиб қоламизми?\n— Бунда ҳам муайян мусулмонмас инсонга озор бериш бор. Шунинг учун ундан тийилган яхши.\n1 олти вақтдан кўп қазоси бор одам қазоси йўқ одам..


Sura [ An-Nisâ’ ] aya  Осмонлару ердаги нарсалар Аллоҳникидир. Батаҳқиқ, Биз сиздан олдин китоб берилганларга ҳам, сизга ҳам: «Аллоҳга тақво қилинглар», деб тавсия қилдик. Агар куфр келтирсангиз, албатта, осмонлару ердаги нарсалар Аллоҳникидир. Ва Аллоҳ беҳожат ва мақталган зотдир.\nSura [ Al ‘Imrân ] aya  Аллоҳнинг йўлида қатл бўлганларни ўликлар деб ҳисобламанглар. Балки улар тирик, Роббилари ҳузурида ризқланмоқдалар.\nSura [ Al-A‘râf ] aya  Роббингни эртаю кеч ичингда тазарруъла, қўрқиб овоз чиқариб, гапирмай зикр қил ва ғофиллардан бўлма.\nSura [ Al-Baqarah ] aya  Эй иймон келтирганлар! Маълум муддатга қарз олди-берди қилган вақтингизда, уни ёзиб қўйинг. Орангизда бир ёзувчи адолат билан ёзсин. Ҳеч бир ёзувчи Аллоҳ билдирганидек қилиб ёзишдан бош тортмасин. Бас, ёзсин ва ҳақ зиммасига тушган киши айтиб турсин, Роббига тақво қилсин ва ундан ҳеч нарсани камайтирмасин. Агар ҳақ зиммасига тушган киши эси паст, заиф ёки айтиб тура олмайдиган бўлса, унинг валийси адолат билан айтиб турсин. Эркакларингиздан икки кишини гувоҳ қилинг. Агар икки эр киши бўлмаса, ўзингиз рози бўладиган гувоҳлардан бир эр киши ва икки аёл киши бўлсин. Иккови(аёл)дан бирорталари адашса, бирлари бошқасининг эсига солади. Ва чақирилган вақтда гувоҳлар бош тортмасинлар. Кичик бўлса ҳам, катта бўлса ҳам, муддатигача ёзишингизни малол олманг. Шундоқ қилмоғингиз Аллоҳнинг ҳузурида адолатлироқ, гувоҳликка кучлироқ ва шубҳаланмаслигингиз учун яқинроқдир. Магар ораларингизда юриб турган нақд савдо бўлса, ёзмасангиз ҳам, сизга гуноҳ бўлмас. Олди-сотди қилганингизда, гувоҳ келтиринг ва ёзувчи ҳам, гувоҳ ҳам зарар тортмасин. Агар (аксини) қилсангиз, албатта, бу фосиқлигингиздир. Аллоҳга тақво қилинг. Ва Аллоҳ сизга илм беради. Аллоҳ ҳар бир нарсани билувчи зотдир. (Ояти карима «ҳақ зиммасига тушган киши» деганда қарз олувчини назарда тутган. Демак, ўртадаги киши келиб қарз олди-бердини ёзаётган вақтда матнни қарз олувчи айтиб туради. Аввало, қарз олаётганини эътироф қилади. Қарзнинг миқдорини, шартини ва муддатини айтади. Бу нарсаларни қарз берувчи айтиб турса, ўз фойдасига буриб юбормасин, деган эҳтиёт чораси туфайли шундай қилинади. Қарз олувчи муҳтож бўлиб тургани учун бундай қилмаслиги аниқроқ. Чунки у муомаланинг тезроқ амалга ошишига муҳтож. Шундай бўлса ҳам, ояти карима яна бир бор, уни Роббига тақво қилишга ва ҳеч нарсани камайтирмасликка даъват қилмоқда. Агар қарз олаётган одам эси паст, молиявий ишлар тадбирини билмайдиган бўлса, заифлиги (ёши кичикдир ёки ўта кексадир, касалдир) туфайли ёки тилидаги айби, билмаслиги ва бошқа мавжуд айблар туфайли айтиб тура олмаса, унинг валийси адолат билан айтиб турсин. Чунки валийлар бошқа ишларда ҳам ўз қарамоғидагиларнинг масъулиятини оладилар. Молиявий олди-берди катта аҳамиятга эгадир, чунки бунда орага молу пул аралашади. Бундай ҳолда биров бошқасининг ҳақини еб кетишининг йўлини ҳар жиҳатдан тўсиш лозим. Бунда адолатли котиб ёздириб қўйиш билан кифояланмай, яна мусулмонлардан икки эркак кишини гувоҳ қилишга ҳам амр бўлмоқда. Исломда гувоҳликка доимо адолатли кишилар ўтиши зарур, бу нарса бошқа жойларда кўп таъкидлангани учун бу ерда қайта айтилмади. Аммо барибир бу шарт бекор бўлмайди. Чунки шариат ўлчовида адолатсиз бўлган кишининг гувоҳлиги қабул қилинмайди.)


Ўзбекистонда пиёзнинг 200 туридан иборат коллекция яратиш режалаштирилмоқда - Халқ сўзи\n10:16 28 Май 2018 Жамият\nГазета.узнинг ёзишича, Ботаника институти ва Ботаника боғи Куньминдаги Ботаника институти (Хитой) билан 2016 йилдан буён ёввойи ҳолда ўсувчи пиёзлар коллекциясини ташкил этиш устида иш олиб бормоқда.\nБотаника институти директори академик Комилжон Тожибоевнинг таъкидлашича, коллекциядан нафақат Ўзбекистон флораси, балки илм-фан учун янги бўлган турлар ҳам мавжуд бўлиб, уларнинг биологик ва экологик ўзига хосликлари батафсил ўрганилади.\nҲозирда боғ участкаларида Ўрта Осиё, Эрон, Ўрта ер денгизи ва Туркиянинг тоғ, тоғ олди ва чўл ҳудудларида ўсувчи 100 дан ортиқ пиёз тури парвариш қилинмоқда. Тез орада Қозоғистон, Олтой, Туркманистон, Тожикистон ва Шарқий Осиё ҳудудларида ўсувчи навларни ҳам етиштириш йўлга қўйилади.\n“Ботаника боғи тарихида пиёзли ўсимликларнинг ноёб коллекцияси бор эди. Ўтган юз йилликнинг 50-60-йилларида ушбу боғда Ўрта Осиё пиёзининг 50 дан орти тури интродукция қилинди. Афсуски, ушбу коллекция йўқотилди. Ҳозирда Хитой Фанлар академиясидаги ҳамкасбларимиз билан пиёздошлар оиласининг энг камида 200 туридан иборат коллекцияни яратишни режалаштирмоқдамиз”, - дейди Комилжон Тожибоев.\nПиёз боғи ёввойи пиёзларни сақлаб қолишга қаратилган таълимий дастур масканига айланиши кутилмоқда. Боғ илмий ходимларининг Хитой ҳудудларига илмий экспедицияларини ташкил этиш режалаштирилган.


14:15 11.12.2019 (Янгиланган 14:17 11.12.2019)\nТОШКЕНТ, 11 дек – Sputnik. Ўзбекистонда янги пуллик тоннеллар ва автомобил йўллари қурилиши режалаштирилмоқда. Бу ҳақида 9 декабрь куни имзоланган 4545-сонли президент қарорида айтиб ўтилган.\nҚарорда хусусан, давлат-хусусий шерикчилик шартларида қуйидаги пуллик автомобил йўллари ва тоннеллари лойиҳаларини айтиб ўтилган:\n“Қамчик” довонида янги пуллик тоннел қуриш, Жаҳон банки билан ҳамкорликда;\n“Тахтақорача”довонида янги пуллик тоннел қуриш, ЕТТБ билан ҳамкорликда;\n“Сирдарё – Бахт” шаҳарларини айланиб ўтувчи пуллик автомобил йўли қурилиши;\n“Тошкент – Самарқанд” пуллик автомобил йўли қурилиши;\n“Тошкент – Андижон” пуллик автомобил йўли қурилиши;\nЮқоридаги янги лойиҳалар 2020 йил давомида ўрганиб чиқилиб, уни ижро этувчи ташкилотлар тендер асосида танлаб олинади. Тендер ғолиби билан шартнома 2021 йилнинг май ойида имзоланиши режалаштирилган.\nЛойиҳа мақсадга мувофиқ эмас деб топилган тақдирда – у белгиланган тартибда тўхтатилади, дейилган қарорда.


4 декабрь, 2020, 12:46\nТеглар:Шота Арвеладзе | Пахтакор\nУ Агамуродовга тенглашиб олди.\nГрузиялик мутахассис Шота Арвеладзе "Пахтакор"ни иккинчи марта мамлакат чемпионига айлантирди.\nШу пайтга қадар Ўзбекистон чемпионатида 7 нафар хорижлик мураббий ғолиб чиққан. Вега да Сильва (Бразилия, "Пахтакор"), Леонид Остроушко (Қозоғистон, "Дўстлик"), Тачмурод Агамуродов (Туркманистон, "Пахтакор"), Зико (Бразилия, "Бунёдкор"), Луиш Фелипе Сколари (Бразилия, "Бунёдкор"), Андрей Фёдоров (Россия, "Локомотив") ҳозиргача чет эллик мутахассислар орасида чемпионга айланган. Арвеладзе эса, "Пахтакор"да Вега да Сильва ва Тачмурод Агамуродовдан кейин олтин медалга эга чиққан учинчи хорижлик мутахассис саналади. Шунингдек, у икки бор чемпион бўлган Агамуродовга тенглашиб олди.\nЯкунига етган мавсумдан кейин Шота Арвеладзе Ўзбекистон чемпионатидаги ўйинлар сони бўйича "Пахтакор" бош мураббийлари рўйхатида иккинчи поғонадан жой олиб турибди. Яна етти ўйинда жамоани Суперлигада майдонга бошлаб тушган тақдирда, у Равшан Ҳайдаровнинг рекордидан ўзиб кетади. Арвеладзе бошчилик қилган Суперлигадаги 98 ўйинда "Пахтакор" 73 ғалаба, 14 дуранг ва 11 мағлубият қайд этган. Бу баҳсларда "шерлар" 79 фоиз очкога эга чиққан. Рақиб дарвозасига 237 тўп киритилиб (бир ўйинда ўртача 2,41тадан), 70 гол ўтказиб юборилган.\n"Пахтакор"ни Ўзбекистон чемпионатида энг кўп ўйинларда бошқарган мураббийлар:\n1. Равшан Ҳайдаров - 104\n5. Тачмурод Агамуродов (Туркманистон) - 64


Хушхабар! Токиога 10 нафар дзюдочи боради. Олимпиадада жамоавий баҳсларда ҳам иштирок этамиз / Olamsport.com\nХушхабар! Токиога 10 нафар дзюдочи боради. Олимпиадада жамоавий баҳсларда ҳам иштирок этамиз\nТеглар : ДзюдоОлимпиада\nХалқаро дзюдо федерацияси томонидан Токио Олимпиадаси йўлидаги рейтинг очколари ҳисоблаб чиқилиб, тўрт йилликнинг энг нуфузли мусобақасига йўл оладиган лицензиантлар номи расман эълон қилинди.\nЖаҳон чемпионатидан кейинги рейтинг ўринлари бўйича 9 нафар (7 эркак, 2 аёл) дзюдочимизнинг Токиога бориши кутилаётганди. Шунингдек, қитъавий квота ва жамоавий микст баҳсларига бериладиган йўлланмадан ҳам умидимиз йўқ эмасди.\nБугун бироз аввал рейтинг ўринлари расман ошкор қилинди. Аввалдан кутилган дзюдочиларимиз Токио-2020 Олимпиадаси лицензиясини қўлга киритишди ва энг муҳими, биз умид қилган ҳолат ҳам рўй берди. Фарангиз Ҳожиевага қитъавий квота тақдим этилди. Энди Токиога 7 эркак ва 3 нафар аёл дзюдочи билан борамиз.\nЭнг қувонарлиси, дзюдо ватанида ўтажак тўрт йилликнинг энг нуфузли мусобақаси жамоавий микст баҳсларида энди Ўзбекистон терма жамоаси ҳам иштирок этади. IJF 130 давлат орасидан бор йўғи 12 тасига ушбу имкониятни тақдим этди. Тарихда илк бор бу имкониятга эга бўлдик.\nШунда Ўзбекистон дзюдо терма жамоасининг умумий лицензиялари сони 11 та (10 яккалик + 1 жуфтлик )га етди.\nПекиндаги қишки Олимпиада шиори маълум бўлди 0\nВеснинанинг уйини ўғри урди. Олимпиада медаллари ўғриланган 0


1. Нега банклар пул маблағларини банкоматлар орқали нақдлаштиришда комиссия тўловлари (фоизлар)ни ундиришади?\nОхирги янгиланиш: 18 Май 2021 14:19\n2. Тижорат банкидан кредит олишда банкка қандай таъминот турларини тақдим этиш мумкин?\nҚарз олувчи банкка қуйидаги таъминот турларининг бирини ёки бир нечтасини тақдим этиши мумкин:\n• мулк ёки қимматли қоғозлар гарови;\n• банк ёки суғурта ташкилоти кафолати;\n• учинчи шахснинг кафиллиги;\n• суғурта компаниясининг қарз олувчининг кредитни қайтара олмаслик хатарини суғурта қилингани тўғрисидаги суғурта полиси.\n3. Чет эл валютасида банк картасини қандай очиш мумкин?\n4. Чет эл валютаси банк карталаридаги CVV-код нима?\n5. Оилавий карталарнинг афзалликлари нимадан иборат?\n6. Банк картаси йўқолган тақдирда нима қилиш керак?\n7. Миллий валютада очилган банк картасига қандай қилиб смс-хабарномани ёқтириш мумкин?\n8. Омонат маблағларимни қариндошларимга васият қилиб қолдирсам бўладими?\nОмонат маблағларини қариндошларингизга васият қилиб қолдиришингиз мумкин. Бунинг учун васиятингизни нотариус орқали тасдиқлашингиз керак.\n9. Менинг ҳисобварағимга пул маблағи келиб тушди. Жўнатувчи ким эканлигини қандай билса бўлади?\n10. Кредит бўйича имтиёзли давр бу нима?\nИмтиёзли давр – бу сиз кредит бўйича фақат фоиз тўловларини амалга оширишингиз мумкин бўлган вақт. Бу вақтда сизга кредитнинг асосий суммасини сўндириш мажбурияти юклатилмайди.


Чингиз Айтматов:ҚИЁМАТ 2-қисм – mulkdor.com\nЧингиз Айтматов:ҚИЁМАТ 2-қисм\nSeptember 27 2018, 11:09 АдабиётКитобларКутубхона\nВужуди ичра яна бир вужуд битганини сезган Акбара тинчини йўқотди. Юраги гурсиллаб ура бошлади. Кўкраги остида вояга етаётган болаларини хавфу хатарлардан асраш ва қўриш иштиёқида ғайрат-шижоатга минди. У ҳозир ҳеч нарсадан тап тортмас эди.\nТабиат ато этган наслни асраш сезими кучга кирган эди. Шунда у меҳр бутун вужудига иссиқ қондай югурганлигини ҳис қилди, энди дунёга келадиган болаларини эркалагиси, бағрига олиб иситгиси, уларни тўйдириб-тўйдириб эмизгиси келди. Бу оналикнинг энг биринчи бахтиёрлиги эди. У қорнида икки қатор тўлиб, қизариб, бўрсиллаб турган эмчакларидан сут тошиб, повиллаб келишини ўйлаб орзиқиб кетди, азбаройи маза қилганидан инграб юборди ва кўзларини юмиб олди. У ини имкон берганча жисмини ёзиб, оҳиста-оҳиста эркаланиб керишди ва шундан сўнг кўнгли биратўла жойига тушиб, яна ўзининг кўк ёлли Тошчайнарига яқинроқ сурилди. Тошчайнар ёллари қалин ўсган ҳайбатли ва чайир бўри эди. Шунча ўжар ва дўлайган эканига қарамай, у ҳам жуфтининг юрагида нималар кечаётганлигини сезди. Назарида жуфтининг қурсоғида бир нарсалар бўлаётгандай эди, буни ўйлаб унинг чеҳраси очилди. Тошчайнар қулоғини диккайтириб гувалакдек қийшиқ ва чўнг калласини кўтарди, шунда унинг ичига чуқур ботган қорамтир кўзларининг қорачуқлари совуқ йилтиллаб, улардан қандайдир бир шарпа, аллақандай татти башорат ўтгандай бўлди. У оҳиста томоғини қириб, йўталгандай ириллади. Шу билан жуфтига меҳр-оқибатини, уни ҳар қандай бало-қазолардан ҳимоя қилишга тайёр эканлигини, кўк кўз қанжиғига ғинг демай бўйсунишини изҳор этди ва шундан сўнг Акбаранинг бошини, айниқса унинг порлаб турган кўк кўзлари ҳамда тумшуғини катта, иссиқ сўлакайи оқиб турган тили билан эркалаб ялаб-юлқай кетди. Акбара Тошчайнарнинг тилини яхши кўрарди. Арлонининг қони жўшиб, бетоқат ҳирсга тўлиб, нари сакраб-бери сакраб ўйноқлаб, шунда ҳам тили илондай эшилиб-тўлғаниб, шиддатга киришини ёқтирар, лекин ўзини гўё ҳеч нарсани сезмагандай бепарво кўрсатар эди. У эт-мойга кўп тўйиб, осуда роҳатланиб ётган чоғларида ҳам арлонининг сўлакайи оқиб турган ипакдек юмшаган тилини хуш кўрарди.\nБу икки жондорнинг бошчиси, ақли-эси Акбара эди. Овни у бошлаб берарди. Арлон эса унинг қора қули — амру иродасини ғинг демай бажо келтирар, бинобарин, ишонган тоғи эди. Арлон ҳеч қачон чарчаш нималигини билмасди. Ўрталаридаги шу муомала йўсини ҳеч қачон бузилган эмас. Фақат бир куни кутилмаган синоат бўлиб ўтди. Арлон кечаси билан йўқ бўлиб кетди-да, тонг азонда бутунлай бошқа қанжиқнинг бадбўй исини эргаштирганча қайтиб келди. Дайдиган арлон бўриларни ўн чақиримлаб узоқ ерлардан мараз ҳидига чақирадиган ўша ебтўймас юҳо бўрининг исига Акбара сира тоқат қилолмади. Ёмон ғаши келиб, аччиғи чиқди, нафрати қўзиди, тўсиндан шартта эркагининг елкасига тишларини қаттиқ ботирди. Сўнг бир неча кунгача унга ҳеч рўйхуш бермай, орқасидан ялинтириб юрди. Сўлжайган, обрўсини тўккан аҳмоқни ўзига яқинлаштирмади. У дод деб, қанча ув солмасин, ўзига гўё ҳеч бир алоқаси йўқдай, худди энди у ўзи учун ўлгандай, ҳатто йўлига бўлсин, бир марта қайрилиб қарамади. Тўхтамади. Агар Тошчайнар шунда унга яқинлашиш ва кўнглини овлаш учун яна осилгудай бўлса, Акбара чиндан у билан тап тортмай олишарди. Зотан, бу икки махлуқнинг боши ўзи, арлони эса — оёғи эди.\nҲозир эса Тошчайнарнинг кенг бағрида ётиб, пича ҳуши ўзига келди. Қўрқинчли дамларда эркагининг бирга бўлганидан, унга далда берганидан рози эди. Шунинг учун арлонининг эркалашларига қаршилик қилмади, ҳатто унга жавобан ўзи ҳам унинг тумшуғини бир-икки бор ялаб қўйди. Лекин, бояги ваҳиманинг асорати ҳали кетмаган, дам-бадам вужудига титроқ кирар, шунда батнига қулоқ тутар, ҳали туғилмаган болалари нима сабабдандир безовта бўлаётганликларини тингларкан, ҳаммасига: ини борлигига ҳам, тоғларга катта қор тушганига ҳам, совуқ тун шитоб билан бостириб кириб келаётганига ҳам шукурлар киларди.\nУрғочи бўрини қаттиқ қўрқитиб юборган кун ана шундай ўтиб борарди. Оналик табиатининг барча ғайришуурий сезимларига тобе ҳолда у ўзи учунгина эмас, болаларим деб, мана шу қоронғи ўнгирда яқинда туғиладиган бўричаларим деб қўрқди. Ахир, худди шуларни деб, икковлашиб қидира-қидира ниҳоят, мана шу ҳайбатли тик қоя остидаги қалин чангалзорлар ва тоштепалар билан тўсилган холи ўнгирни бошпана қилган эдилар.\nБунинг устига Акбара билан Тошчайнар бу ерларга келгинди эдилар. Разм солиб қаралса, улар у ерлик бўрилардан ажралиб турардилар. Уларнинг елка ёллари кўкрак жунларига қуюндай буралиб тушар, бутун елкаларини то каллага довур қалин жун қоплаган, худди дашт бўрилариники каби ёллари оқиш-кўкиш тусда товланар эди. Шунинг учун буларни оқёл деб\nаташарди. Оқёллар Иссиқкўлнинг тоғ атрофларини ўзига макон тутган ерлик бўрилардан йирикроқ, бўлалироқ эдилар. Агарда Акбарага яқинроқдан бировнинг кўзи тушса, унинг тип-тиниқ кўк кўзларидан тамомила ҳайратга тушган, бунақасини бошқа ҳеч қачон учратмаган бўлар эди. Шу ерлик чўпонлар бу қанжиқ бўрини Оқдил деб юришди. Кейин-кейин бориб Акбари дедилар, яна бирмунча вақтлар ўтиб эса Акбара — Улуғ деб атадилар. Ким айтса айтгандиру, лекин унга шундай ном берилиши бежиз эмасди. Бунда қазонинг ҳам ҳукми борга ўхшаб кўринарди…\nБултур бу ерларда кўкёллар йўқ эди. Улар келишга келдилару, лекин ҳеч кимга қўшилмай бўлак бўлиб юрдилар. Бошида бу ерларнинг туб эгалари билан тўқнашиб қолмайлик деб, кўпинча эгасиз ерларда четлаб-четлаб изғишди, борига қаноат қилиб жон сақлашди. Кейин ўлжа излаб одамлар яшайдиган пастдаги жойларга ҳам панжа ура бошлашди. Лекин, бари бир туб ерлик бўри тўдаларига қўшилишмади. Кўккўз бўри Акбара очдан ўлса ўлардики, лекин бировларга қарам, сиғинди бўлиб яшашга асло кўнмас эди.\nҲамма нарсани вақт ҳал қилади. Бора-бора келгинди кўкёллар оёққа мустаҳкам туриб олишди. Сон-саноқсиз омонсиз жангларда Иссиқкўл адирларидаги кўп ерларни ўзларига қарам қилишди. Келгиндилар ҳар нарсага эга чиқдилар. Маҳаллий бўрилар уларнинг аймоқ-дарига асти яқин йўлай олмасдилар. Жон сақлаш учун бегона жойлардан қочиб келган кўкёлларнинг ҳаёти Иссиқкўлда шу ангиз изга тушиб кетди. Лекин шунгача улар, эҳ-ҳэ, қанчалаб воқеаларни бошларидан кечирмадилар. Сезгир, зийрак Акбара уларнинг ҳаммасини қайта бошдан ўтказгандай бўлиб юради, тез-тез эслаб қўяди. Қанийди, махлуқлар ҳам кўрган кунларини бирма-бир сўйлаб берсалар эди. Балки яна ким билади, эсига тушганда, ҳаммаси тағин кўз ўнгидан ўтиб, аламли ёшларини тиёлмай оғир-оғир инграса, ажабмас…\nОт кишнаган оқшом (қисса) 62-қисм\n62 Назир жувозкаш кўпкарига Олмакўз байталини миниб келди. Ўзиям, байтали Олмакўзмисан, Олмакўз бўлди-да! Кўзлари бўталоқ кўзларидай катта-катта, дум-думалоқ, олмадай-олмадай ...\nАдабиётJuly 28 2019, 06:07


Карантин даврида масофавий таълим - AmuNews.uz - энг сўнгги янгиликлар\nКарантин даврида масофавий таълим\nМаълумки, юртимизда ҳозир синовли кунлар ҳукм сурмоқда. Юртимизда коронавирус пандемияси тарқалишининг олдини олиш мақсадида қатъий карантин эълон қилинган бўлиб, ҳаммани ўз уйида қолиб, кўчага чиқмасликка даъват этилмоқда. Карантин муносабати билан 16 март санасидан бошлаб, барча турдаги таълим муассасаларига таътил эълон қилинди.\nЎзбекистон Pеспубликаси Бандлик ва Меҳнат муносабатлари вазирлигининг Адлия вазирлигидан 3228-сон билан рўйхатдан ўтган 2020 йил 25 мартдаги 9-2020-5-сонли буйруғи ҳамда Ўзбекистон Pеспубликаси Халқ таълими вазирининг 2020 йил 31 мартдаги 91-сонли буйруқлари асосида мактаб ўқувчилари билан масофавий таълимни йўлга қўйиш ишлари амалга оширилди.\nЖумладан, бизнинг 82-сонли умумий ўрта таълим мактабида ҳам карантин даврида бу борада самарали ишлар ташкил қилиниб, ўқувчилар билан масофавий таълим йўлга қўйилди. Телевидение орқали бериб борилаётган теледарсларни кузатиб боришни назорат қилиш мақсадида барча синф раҳбарлари, фан ўқитувчилари кўрсатмага асосан, ҳар бир ўқувчининг ота-онаси билан мулоқотда бўлиб, оилавий шароити, алоқа воситаларининг техник имкониятларидан келиб чиққан ҳолда ўқувчи ва уларнинг ота-оналари билан теледарсларни кузатиб бориш, шу асосда қўшимча саволлар ва қўшимча материаллар тайёрлаш, қисқа тушунтиришлар бериб бориш тизими йўлга қўйилди.\nБунда синф раҳбарлари ҳар бир синф ўқувчилари учун телеграм каналлари ва гуруҳлари ташкил қилиниб, ҳар бир фан ўқитувчиси ўзи дарс берадиган синф ўқувчиларининг теледарслар орқали бериб борилаётган уйга вазифаларини назорат қилиб бориш, уларни баҳолаш ва рағбатлантириш ҳамда қўшимча тушунтиришлар бериб бормоқдалар. Бунда синф раҳбарлари томонидан ҳар бир ўқувчининг ота-оналари билан мулоқотда бўлиб, уларнинг қулай вақтлари ва имкониятларидан келиб чиқиб, алоқа вақтларини белгилашга алоҳида аҳамият қаратилди. Синф раҳбарлари масофада туриб ҳар бир ўқувчининг дарс машғулотларини назорат қилиб бориш ва вақтинчалик журналларга қайд қилиб боришни амалга ошириб бормоқдалар. Ўқувчиларнинг билимларини назорат қилиб бориш, дарс машғулотларида берилган уйга вазифаларини текшириб уларни баҳолаб бориш кетма-кетлиги дарс жадвалларига мувофиқ амалга оширилиб келмоқда. Бу эса ўз навбатида ўқувчи ва ўқитувчиларнинг масофада туриб таълим жараёнини амалга ошириш учун жуда яхши самара бермоқда.\nЎқувчилар билан масофавий таълимнинг йўлга қўйилиши ота-оналар ижобий баҳолаб, ўз миннатдорчилигини билдирмоқдалар. Ўз навбатида улар ҳам фарзандларининг дарс машғулотларига беэътибор бўлмасдан, фарзандларининг теледарсларни кузатиб боришларини назорат қилиб бормоқдалар. Синф раҳбарлари ва фан ўқитувчиларнинг масофавий таълим борасида олиб бораётган фаолиятларини қўллаб-қувватламоқда.\nЮртимизга кириб келган бу синовли кунларда барчамиз бирлашиб, фарзандлар тақдири, уларнинг келажаги учун қайғуриш, уларнинг билим олишлари, уйда бўш вақтларини мазмунли ўтказишини таъминлашда оз бўлса-да ўз ҳиссамизни қўшиш бизнинг энг олий бурчимиздир. Зеро, мустақил ватанимизнинг келажаги – ёш авлодлар қўлида. Шундай экан, ёш авлоднинг таълим-тарбия олиши, уларнинг ҳар томонлама етук, баркамол бўлиб етишишлари учун қўлимиздан келганча ҳаракат қилиш, бу борада масъулият билан ёндошиш – биз педагоглар учун муҳим аҳамият касб этишини таъкидлаб ўтиш лозим.\nPавшанбек Алимов, 82-сонли мактабнинг ўқув-тарбия ишлари бўйича директор ўринбосари.\nМАКТАБЛАPДА ЎҚУВ ЙИЛИ МАСОФАВИЙ PЕЖИМДА ЯКУНЛАНАДИ


Наманган вилояти ҳокимининг ҳиндистонлик маслаҳатчиси бизнесни тўғри ривожлантириш бўйича ўз фикрларини билдирди - Халқ сўзи\n16:55 24 Декабрь 2019 Жамият\n“Халқ сўзи ONLINE”. Қудратилла Нажмиддинов/Наманган. Наманган шаҳридаги “Oydin Plaza” меҳмонхонасида вилоятда фаолият олиб бораётган меҳмонхона ва сайёҳлик агентликлари раҳбарлари ҳамда соҳага кириб келишни режалаштираётган тадбиркорлар учун семинар-тренинг бўлиб ўтди.\nУнда вилоят ҳокимининг инвестициялар бўйича маслаҳатчиси этиб тайинланган ҳиндистонлик Митеш Варма иштирок этди.\nТадбирда Митеш Варма меҳмонхона ва турфирма брендини яратиш, соҳани халқаро стандартларга мос ривожлантириш, сайёҳларга хизмат кўрсатиш сифатини яхшилаш, меҳмонхоналарда шарт-шароит яратиш орқали улар фаолиятини дунё талаблари даражасига кўтариш юзасидан ўз фикрларини баён қилди.\nСеминар доирасида вилоят туризмни ривожлантириш ҳудудий бошқармаси бошлиғи Хуршид Абдумаликов ва иштирокчилар ўртасида ўтказилган мулоқот ҳам ташкил этилди. Унда меҳмонхоналарда сайёҳлар учун қўшимча хизматларни жорий этиш, янги ташкил этилиши режалаштирилаётган меҳмонхоналар лойиҳаларини жадаллаштириш, соҳа ривожи учун тақдим этилаётган имтиёзлардан кенг фойдаланиш ҳақида сўз борди.


Volvo автомобиль калитларидан воз кечади - Автомобильные новости UZ - Скачать музыку бесплатно новинки музыки 2016-2017\nVolvo компанияси ўз автомобилларига анъанавий механик аналогларнинг ўрнини эгаллайдиган электрон калитларни таклиф этмоқда. Бундай имконият 2017 йилдан тақдим этила бошланади. Швед маркаси мижозларига смартфонларига Bluetooth технологияси асосида ишлайдиган рақамли калит бўлган иловани юклаб олиш таклиф қилинади. Мобиль телефони ёрдамида эшикларни очиш ва ёпиш, шунингдек, автомобиль моторини ишга тушириш ҳам мумкин бўлади. Бундан ташқари, технология гаджетга автомобилни ижарага олиш ва каршеринг (қисқа муддатга ижарага олиш хизмати)да қўл келадиган бир қатор калитларни ҳам юклаб олишга имкон туғдиради. Натижада ҳайдовчи аввалроқ рўйхатдан ўтиб, автомобилга тўловни амалга оширади ва харитадан энг яқин масофада турган автомобилнинг жойлашган ўрнини топиб, уни ҳайдаб кетиши мумкин бўлади. Шунингдек, Volvo автомобиллари эгалари “калит”ини машинасидан фойдаланиб туриши учун қариндоши, дўстлари ёки танишларига ҳам бериб туриши мумкин. 2015 йил охирида Volvo компанияси интернетдан харид қилинган маҳсулотларни бевосита автомобилга етказиб бериш хизматини ишга туширган эди. Бунда машина эгасининг бўлиши талаб қилинмайди. Маҳсулотга тўлов амалга оширилганидан сўнг етказиб берувчи мобил телефонига автомобиль жойлашган ўрни ва фақатгина бир маротаба ишлатиладиган рақамли калит юборилади. Мазкур хизматдан ҳозирча фақат Швециянинг Гетеборг шаҳри аҳолиси фойдалана олади. Бироқ тез орада Volvo In-car Delivery хизмати мамлакатнинг бошқа қисмларида ҳам ишга туширилади. Кейинчалик эса Европанинг бошқа давлатларида ҳам хизмат йўлга қўйилиши мумкин. - деб хабар бермоқда Carzone.uz нашри.\nTeglar: Volvo Категория: Автомобильные новости UZ Нашли ошибку?


Мавзу: "Oppo" - Terabayt.Uz\nУшбу кўзойнакни қўл ҳаракати, овоз ҳамда бошни қимирлатиш орқали бошқариш мумкин.\nЯна бир компания ўзининг биринчи букламафонини тақдим этади\nЭслатиб ўтамиз, аввалроқ Huawei компанияси Z Flip форм-факторидаги Mate V қурилмасини тақдим этишни режалаштираётган эди.\nDigital Chat Station маълумотларига кўра, смартфон Snapdragon 8 Gen 1 чипи билан жиҳозланади ҳамда 80 ватт қувватлаш технологиясини қўллаб-қувватлайди.\nБюджет синфига кирувчи ушбу смартфон Snapdragon 662 чипи ҳамда 5,000 мАс сиғимли аккумуляторга эга.\nҚурилма LTPO технологияси ҳамда 120Hz экран янгиланиш частотасини қўллаб-қувватловчи 8 дюймли ички букланувчи дисплейга эга бўлади.\nҚурилма MediaTek чипи ва 64МП асосий камерага эга бўлади.\nЭнг ҳайратланарли натижани эса барибир кўрсатган – 2020 йилнинг 2-кварталига нисбатан 1800 фоизлик ўсиш! Аммо сотилган смартфонлар сони (1,9 млн) ҳамда бозордаги улуши (3,8%) бўйича у анча пастда.\nТОП-10: Энг оммабоп смартфонсозлар рейтингида Apple’ни иккинчи ўриндан туширишди!\nApple’ни қувиб ўтган смартфосоз 49,9 миллионта мобил қурилма сотиб, бир йилда энг йирик – нақ 72,9 фоизлик сакрашга эришган. Аммо бу борада Realme барчадан ўзиб кетган – 174,5 фоизлик ўсиш!\nNokia патент ҳуқуқини бузгани учун хитойлик смартфонсозни судга берди\nNokia жуда кўплаб патентларга эга бўлиб, Samsung, Apple, LG, Lenovo ва Blackberry каби компаниялар билан муаллифлик гонорари тўланадиган шартномалар имзолаган.


Облигацияларни тижорат банклари ўртасида жойлаштириш аукцион орқали амалга оширилади - Darakchi\nОблигацияларни тижорат банклари ўртасида жойлаштириш аукцион орқали амалга оширилади\nИҚТИСОДИЁТ 29.10.2018, 10:49\nЎзбекистон Республикаси Марказий банки облигацияларининг чиқарилиши ва муомалада бўлиши тартиби тўғрисидаги низомни тасдиқлаш ҳақидаги қарор Адлия вазирлигида давлат рўйхатидан ўтказилди. Бу ҳақида вазирликнинг “Ҳуқуқий ахборот” канали маълум қилди.\nҚарор билан тасдиқланган низомга мувофиқ, Марказий банк облигациялари бу – облигация эгасига белгиланган муддатда фоиз ҳисобида купонли даромад олиш ҳуқуқини берувчи электрон шаклда чиқариладиган эмиссиявий қимматли қоғозлар эканлиги белгиланди.\nНизомга кўра, облигациялар кредитлар учун гаров таъминоти ва РЕПО (облигацияларни белгиланган муддат ва нархда қайта сотиб олиш мажбурияти билан сотиш бўйича икки томонлама ҳаракат) битимларида олди-сотди объекти бўлиши мумкин.\nОблигациялар чиқарилиши алоҳида эмиссия тарзида амалга оширилади. Ҳар бир чиқарилган эмиссияга ўн белгили разряддан (X1X2X3X4X5X6X7X8X9X10) иборат идентификацион рақам берилади ва Глобал сертификат билан расмийлаштирилади.\nБиринчи разряд (X1) – “2” рақами қимматли қоғознинг турини кўрсатади.\nИккинчи разряд (Х2) - қимматли қоғознинг муомала даврини кўрсатади:\n• “1” - уч ой муддатга;\n• “2” - олти ой муддатга;\n• “3” - тўккиз ой муддатга;\n• “4” - ўн икки ой муддатга муомалада бўлган облигациялар учун.\nОблигацияларни тижорат банклари ўртасида жойлаштириш аукцион савдолари орқали амалга оширилади.\nАукцион савдолари икки хил усулда ўтказилади:\n• “америкача” усул - рақобатли буюртмалар уларда таклиф этилган фоиз ставкалари бўйича қондирилади;\n• “голландча” усул - рақобатли буюртмалар чегириш фоиз ставкаси буйича қондирилади.\nОблигацияларни сақлаш ва уларга бўлган ҳуқуқларнинг ҳисобини юритиш валюта биржасида очилган “депо” ҳисобварақларида олиб борилади.\nОблигациялар уларнинг муомала даври тугаган кундан кейинги иш кунида сўндирилади.\nОққўрғонда темир-бетон таянчлар ишлаб чиқариш цехи қурилди\nҲукуматнинг янги ипотека сиёсати маълум қилинди\n“Ўзавтосаноат” ва Украина корхоналари ўртасида 9 млн евродан ортиқ бўлган ҳамкорлик келишувлари имзоланди


Шерзод Асадов президент сайловига номзодлар эълон қилиниши ҳақида - Zamin.uz\nПрезидент матбуот котиби ОАВ учун ўтказилган анъанавий брифингда бошланган ҳафтада давлат раҳбари иштирокида қандай тадбирлар режалаштирилгани тўғрисида маълумот тақдим этди. Шунингдек, Шерзод Асадов журналистлардан келиб тушган саволларга ҳам жавоб берди.\nБрифингда иштирок этган Amerika Ovozi журналисти Навбаҳор Имомова президент матбуот котибидан Шавкат Мирзиёев президентликка яна ўз номзодини қўйиши ҳақида сўради.\nШерзод Асадов сайловга тайёргарлик жараёни бошланганини, Ўзбекистон ЕХҲТнинг ДИИҲБ миссиясини бир неча бор қабул қилгани, сайловни жаҳон стандартлари бўйича олиб боришга тайёргарлик кўрилаётганини билдирди.\n«Демак, сайловолди жараёни старт берилишига унча кўп вақт ҳам қолмади, бу – июль ойи охири. Номзодлар ким, қачон ўз номзодини илгари суришини, биз албатта мана шу муддатгача кутишимиз керак. Биринчи навбатда, бу ҳар битта номзоднинг, ҳар бир фуқаронинг ўз конституциявий ҳуқуқи», деди президент матбуот котиби.\nМаълумот учун, президент сайловини Ўзбекистон фуқаролари умумий, тенг ва тўғридан тўғри сайлов ҳуқуқи асосида яширин овоз бериш йўли билан амалга оширади. Ушбу лавозимга 35 ёшдан кичик бўлмаган, давлат тилини яхши биладиган, бевосита сайловгача камида 10 йил Ўзбекистон ҳудудида муқим яшаётган Ўзбекистон фуқароси сайланиши мумкин. Ўзбекистон президенти беш йил муддатга сайланади.\nЎзбекистонда навбатдаги президентлик сайловлари шу йилнинг октябрь ойи учинчи ўн кунлигининг биринчи якшанбасида ўтказилади.\nОдатга кўра, Ўзбекистон президентлиги сайловларида асосий номзоддан ташқари бошқа партияларнинг етакчилари ҳам ўз номзодини илгари суради. Президент Шавкат Мирзиёев 2016 йил декабридаги сайловларда Либерал-демократик партиядан номзод бўлганди.\nИюнь ойи бошида «Миллий тикланиш» партияси етакчиси Алишер Қодиров партия президентликка ўз номзодини июнь ойида эълон қилишни режалаштираётганини маълум қилганди.\nБундан ташқари, куздаги сайловларда Адолат» СДП раиси Баҳром Абдуҳалимов, Халқ демократик партияси раиси Улуғбек Иноятов ва Экологик партия раиси Нарзулло Обломуродов ҳам номзод бўлиши кутилмоқда. “Замин” янгиликларини “Одноклассники”да кузатиб боринг\nЯнгиликлар » Жамият » Шерзод Асадов президент сайловига номзодлар эълон қилиниши ҳақида


Паркент тумани ҳокимининг Captiva сотиб олиш қарори бекор қилинди — Teleradio.uz\nАввалроқ Паркент тумани ҳокимлиги бюджет пуллари эвазига туман ҳокими Нигмат Муҳамедовнинг ўғли Сардор Нигматович Исроиловга қарашли корхонадан ҳайдалган Captiva автомашинасини ҳокимнинг хизмат автомобили сифатида сотиб олгани хабар қилинган эди.\nКейинроқ туман ҳокимлиги ушбу масала юзасидан тушунтириш берди.\nОрадан бир кун ўтиб Коррупцияга қарши курашиш агентлиги Паркент ҳокимлигининг иши юзасидан Бош прокуратурага сўровнома юборди.\nБугун, 6 октябр куни Агентлик Паркент тумани ҳокимлигининг ҳаракатларида коррупцияга йўл қўйиш аломатлари аниқланганлиги ҳақида хабар берди.\nТекширишлар давомида “Давлат харидлари тўғрисида”ги Қонун талаби бузилгани, хусусан автомашина сотиб олишда манфаатлар тўқнашувига йўл қўйилгани аниқланган.\nНатижада туман ҳокимининг автомашина сотиб олиш тўғрисидаги фармойиши бекор қилинган ва “Mega Karer” МЧЖ томонидан 260 млн. сўм пул маблағлари туман ҳокимлиги ҳисоб рақамига қайтариб ўтказиб берилган. Ҳозирда Тошкент вилоят прокуратураси томонидан терговга қадар текширув давом этмоқда.


Эгизаклар фестивали: бутун жаҳон бўйлаб келган эгизакларнинг очиқ байрами\n15:44 / 16.08.2016\nҲар йили дунёнинг турли мамлакатларида, жумладан, Канада, Мексика, Австралия, Янги Зеландия, Ҳиндистон, Франция, Буюк Британия, Германия, Польшада эгизаклар фестиваллари ўтказиб турилади. Аммо бу каби фестивалларнинг энг машҳури ҳар йили август ойида АҚШнинг Твинсбург шаҳрида минглаб эгизаклар иштирокида бўлиб ўтади. Бу шаҳарга бутун дунёдан эгизаклар ташриф буюради. Ҳар йили ўтадиган шоуга нафақат эгизаклар, балки психолог, шифокорлар, олимлар ҳам катта қизиқиш билан қарайди. Олимларнинг фикрича, илмий тадқиқотлар учун айни шу фестиваль катта аҳамият касб этади. Бу йилги фестиваль 5 августда бошланди. Ҳар йили фестиваль бирор-бир мавзуга бағишланади. Бу йилги тадбир фазовий саргузаштларга бағишланди. Фантастик фильмлар қаҳрамонлари, роботлар, астронавтлар, ғалати махлуқотлар бу йил шаҳар кўчаларини «эгаллаб» олди.\nТвинсбург шаҳрига 19-асрнинг бошларида асос солинган. Номи Милсвилл бўлган шаҳарга илк бор ташриф буюрганлар орасида ака-ука Аарон ва Моисей Уилкосларнинг борлиги боис ҳам шаҳар шуҳрат қозонди. Миллсвил номи аллақачон одамларнинг ёдидан кўтарилган. Ака-укалар биргаликда иш юритишар экан, аҳил-иноқликда бир уйда истиқомат қилишган ва опа-сингилларга уйланишган. Бойликлари ҳам ўртада бўлган. Фарзандларининг сони ҳам бир хил бўлган. Улар ўзлари амалга ошираётган барча ишлардан фахрланишган. Моисей ва Аарон Уилкокс шу қадар ўхшаш эдиларки, уларнинг энг яқин дўстлари хам ажратишга қийналишарди. (Шуни олдиндан айтиб ўтиш керакки, улар бир хил касалликка чалинишган ва бир кунда вафот этишган, шу сабабли ҳам битта қабристонга дафн этилган).\nУлар 1819 йилда, агар шаҳар номи Твинсбург деб ўзгартириладиган бўлса, у холда мактаб учун ерларини тақдим қилишга ва маблағ беришга ваъда беришди. Шаҳар маъмурияти уларнинг қўли очиқлигидан фойдаланиб қолишга қарор қилди ва шу тариқа шаҳар номи ўзгартирилди.\nОрадан 100 йил ўтиб, яъни 1976 йилда шаҳар расмийлари Эгизаклар фестивалини ўтказишга қарор қилди. Ўшанда уюштирилган тадбирда илк бор 36 жуфт маҳаллий эгизак иштирок этган эди. Бу тадбир бутун мамлакат бўйлаб тарқалди. Шов-шувлар ўз самарасини берди. Орадан бир йил ўтиб фестивалга қизиқувчилар кўпайди. 2015 йилда бутун дунёдан келган 18 минг жуфт эгизак қатнашди. Шу тариқа кичик шаҳарнинг номи бутун дунёга машҳур бўлди.\nШаҳар Огайо штатида жойлашган. Ҳар йили бу ерга нафақат икки нафар ака-ука, опа-сингил, ака-сингил, опа-ука, балки учлик,тўртиликлар ҳам келади.\nФестиваль доирасида турли туман қувноқ конкурслар ўтказилади. Унда эгизак бўлмиш ёшу қари иштирок этади. Ҳар бир иштирокчи фестивалдан нималардир олишга ва нимадир қўшишга интилади.\nФестиваль ўтказиш анъанасига қизиқиш шу қадар кучайдики, расмийлар Твинсбург шаҳрида Эгизаклар Музейи очишга қарор қилди.\nТадбирда эгизак бўлмаганлар ҳам иштирок этиб, завқ олиши мумкин. Бунинг учун бир кунга 3 доллар тўлаш керак бўлади. Фестивалда иштирок этишдан аввал, эгизаклар албатта рўйхатдан ўтиш керак бўлади. Рўйхатга олиш тадбири фестивалнинг биринчи иш куни эрта тонгда бўлиб ўтади. Икки эгизак 15 доллар, уч эгизак эса 22,50 доллар тўлаши керак. Тўрт эгизак бўлиб туғилганлар эса 30 доллар тўлаб рўйхатдан ўтади. Бешовлон эса 37,50 доллар тўлайди.\nФестивалга ташриф буюрганларнинг боши айланиб кетиши мумкин. Улар ҳар қадамда бир хил либосдаги, бир хил чеҳраларни кўришга мажбур. Бир неча кун давомида Твинсбург эгизаклар пойтахтига айланади. Турли жинс ва ёшдаги эгизаклар ўзларининг иқтидор ва қобилиятларини намойиш қилишга интиладилар.\nТвинсбургда эгизаклар тез-тез дунёга келади. Аммо бу борада Бразилиянинг Кандиду-Годой шаҳрига ета олмаса керак. Айни дамда олимлар бу масала устида бош қотиришмоқда.\nТошкент вилоятида “Ҳар бир болага меҳр, эътибор!” шиори остида фестивал ташкил этилди\n11:24 / 31.05.2018\n«Буюк ипак йўли» фестивали. Совриндорларга – 1500 доллардан 3500 долларгача\n16:26 / 25.05.2018\nХитойда варраклар халқаро фестивали очилди (фото)\n08:38 / 24.04.2018


1. Ўтган йил ҳаётингизда қандай из қолдир-ди? 2. Янги йилда режаларингиз?\nАвиақатновлар сони ортади\nТоҳир БАҲРОНОВ, "Бухоро" халқаро аэропорти директори, Олий Мажлис Сенати аъзоси:\n—Ўтган йилда "Бухоро" халқ¬аро аэропортидан йил давомида ҳар ҳафта мамлакатимизнинг Тошкент, Урганч, Фарғона, шунингдек, Россиянинг Москва, Санкт-Петербург, Краснодар сингари йирик шаҳарларига 20 дан зиёд қатновлар амалга оширилди. Аэропорт хизматидан қарийб 97 минг нафарга яқин йўловчи фойдаланди. Юк ташувлари бўйича кўрсаткич 120 тоннадан зиёдроқни ташкил этди. Бундан ташқари, узоқ кутилган мақсадларимиздан яна бири амалга ошиб, "Боинг-787" русумли "Орзу лайнери" халқаро аэропортимизга келиб қўнди.\nЎтган давр мобайнида эришилган юқори кўрсаткичлар, транспорт-коммуникация тармоқларини ривожлантиришдаги салмоқли ҳиссаси, йўловчиларга хизмат кўрсатиш сифати ва кўлами даражасини оширишдаги ютуқлари учун "Бухоро" халқаро аэропорти Мустақил Давлатлар Ҳамдўстлиги мамлакатлари фуқаро авиациясининг Москвада фаолият юритувчи "Аэропорт" ассоциацияси томонидан ўтказиб келинаётган МДҲ мамлакатларидаги йилида 300 минг нафаргача йўловчига хизмат кўрсатувчи "ҳаво маскан"лари ўртасидаги халқаро танловда 7 маротаба турли йўналишлар бўйича ғолибликни қўлга киритган эди. 2016 йилдаги яна бир муваффақият аэропортимизнинг самарали фаолиятини кўрсатиб берувчи асосий омиллардан бири бўлди.\nАэропортнинг барқарор фаолиятини авиакорхона ISO 9001: 2015 сифат сертификатига эга бўлгани мисолида ҳам яққол кўриш мумкин. Бу эса ўз навбатида "Бухоро" халқаро аэропортининг талабчан шериклар ва ҳамкорлар билан ўзаро манфаатли шартномалар тузишдаги ¬мавқеини бир неча баробарга ошириб, истеъмолчиларга кўр¬сатилаётган хизматлар сифати юқо¬ри даражада бўлишига кафолат беради.\nПрезидентимиз томонидан "Халқ билан мулоқот ва инсон манфаатлари йили" деб эълон қилинган 2017 йилда авикомпаниямиз томонидан халқимизга кўрсатилаётган хизматлар сифатини янада юқори босқичга кўтариш, парвозлар хавфсизлиги олий даражада бўлишига ҳаракат қиламиз. Янги йилда Бухородан Тель-Авив ва Душанбе шаҳарларига доимий авиақат¬новлар, Фарғона вилоятига ¬ҳафтада иккинчи қатнов амалга оширилиши режалаштирилган. Шунинг¬дек, авариядан қутқариш таъминоти хизмати учун ёнғин ўчириш автомобиллари келтирилиши кўзда тутиляпти. Қолаверса, "Ўзбекистон ҳаво йўллари" миллий авиакомпаниясига янги йилда яна 2 та "Орзу лайнери" олиб келиниши Ўзбекистоннинг фуқаро авиацияси соҳасидаги салоҳиятини жаҳонга намойиш этиш имконини беради.\nТуну кун халқимиз хизматида бўлиш, айниқса, байрамлар арафасида жамоамиз билан биргаликда оиласи бағрига шошаётган кишиларнинг узоғини яқин қилишдек масъулиятли ва шарафли вазифани адо этишдан бахтиёрмиз. Ушбу Янги йил байрами арафасида, яъни 30-31 декабрь кунлари "Бухоро" халқаро аэропортида 900 нафардан ортиқ йўловчига хизмат кўрсатилди.\nФурсатдан фойдаланиб, барча юртдошларимизни Янги йил билан чин қалбимдан муборакбод этаман. Хонадонларга тинчлик, хотиржамлик, файзу барака тилайман.\nМуваффақиятга бой йил бўлди\nДилдора ҲАЙДАРОВА, тиббиёт фанлари доктори:\n—Юртимизда хотин-қизларнинг илмий фаолияти учун яратилаётган шароитлар аёлларимизнинг интеллектуал салоҳиятини юксалтириш ва рўёбга чиқаришда муҳим аҳа¬миятга эга. Бу омил оилалардаги маънавий муҳитни барқарорлаштириш, фарзанд¬ларимизни билимли ва маънавиятли қилиб камол топтиришга ҳам хизмат қилади...\nШифокорлар оиласида туғилганим сабабли бўлса керак, ёшлигимдан ушбу касбга ҳавас билан улғайдим. 2007 йилда Бухоро давлат тиббиёт институтини имтиёзли диплом билан тамомлаб, "Даволаш иши" мутахассислигига эга бўлдим. Икки йил давомида шу институтнинг "Неврология ва тиббиёт генетикаси" кафедрасида клиник ординатурани ўтагач, Тошкент Тиббиёт академиясида мустақил изланувчи, стажёр-тадқиқотчи-изланувчи, катта илмий ходим изланувчи сифатида фаолият юритдим. 2015 йилдан ҳозирга қадар Бухоро давлат тиббиёт институтининг "Неврология ва тиббиёт генетикаси" кафедрасида ассистент лавозимида иш¬лаб келмоқдаман.\nБиз учун яратилган имкониятлардан фойдаланиб, 80 дан ортиқ илмий мақоламни республика ва халқаро нашр¬ларда эълон қилдим. 6 та услубий қўлланмам, 1 та монографиям чоп этилди. Республика ва халқаро миқёсда ўтказилган илмий-амалий анжуманларда, жумладан, Швеция, Россия, Қозоғистонда бўлиб ўтган конференцияларда ўз маърузаларим билан қатнашдим.\n"Бош мияда қон айланиши билан боғлиқ сурункали касалликларнинг когнитив бу¬зилишлари ва унинг диагностикаси" мавзусидаги илмий ишим юзасидан яратган янгилигим ўтган йиллар давомида патентга лойиқ деб баҳоланди ва давлат илмий-техник қўмитаси тасдиғига топ¬ширилди.\nОхирлаган 2016 йил мен учун катта муваффақиятлар йили бўлди ва ҳаётимда ўзига хос из қолдирди. Бултур "Қон-томир генезли меъёрий когнитив бузилишларда нейровизуализация параллеллари" мавзусидаги докторлик диссертациясини муваффақият билан ҳимоя қилдим. 32 ёшимда фан доктори даражасига эришганим юртимизда хотин-қизларнинг илмий изланишлари ҳар томонлама қўллаб-қувватланаётгани самарасидир.\n2017 йилда мазкур соҳадаги фаолиятимни янада ривожлантириш, асаб касалликларининг олдини олишга доир янги изланишлар олиб бориш, шогирдлар тайёрлашни мақсад қилганман.\nФурсатдан фойдаланиб барчага Янги йил байрами муборак бўлсин, ўтган йилда ушалмаган орзулар бу йилда рўёбга чиқсин, дейман!\nЁзиб олувчи: Дилдора ИБРОҲИМОВА, "Бухоронома" мухбири.


15:58 / 27.03.2017\nФарғона вилоятининг Данғара тумани оилалардан бирида юз берган бахтсиз ҳодиса ва бунинг оқибатида ҳалок бўлган ёш йигит ҳақида маълум қилинган эди. Бугун, 27 март куни воқеа жабрдийдаларидан яна бири марҳум Абу Бакрнинг акаси, 22 яшар Билол ҳам оламдан ўтди. Бу ҳақда воқеа тафсилотлари билан яқиндан таниш манба Кун.uz’га хабар бермоқда.\nСайтимиз орқали воқеа тафсилотлари батафсил ёритилди. Газ босимининг ўйнаб туриши, кутилмаган пайтда кўтарилиб, тушиши ана шундай фожиага сабаб бўлган. Марҳумларнинг яқин қариндоши сайтимизга берган маълумотга кўра, ушбу воқеа юзасидан мутасадди ташкилотларга мурожаат қилинган. Улар эса иш прократурага оширилганини маълум қилишган.\nИкки навқирон йигитнинг оламдан бевақт ўтиши кишини ларзага солади. Бир оила бошига тушган бу кўргуликни эшитгач, қалб тўлқинланиб, кўзга беихтиёр ёш келади. Бу дунёда барча, ўз тақдирида ёзилган муддатда бир сония ҳам кечикмай, ёруғ оламни тарк этади. Бу ақидага мусулмонман деган ҳар бир киши иймон келтирган.\nАммо кимларнингдир айби билан ана шундай мусибатнинг юзага келиши бу ҳолатга бефарқ қараб бўлмаслигини тоқазо этади. Аниқ айтадиган бўлсак, “Ўзтрансгаз” бу ҳодисага ҳамон ўз муносабатини билдирмади. Юзаки гаплар, қуруқ тушунтиришлар, хуллас, масалага совуққонлик билан ёндашилгани марҳумларнинг яқин қариндошлари эътирозига сабаб бўлмоқда.\nДеярли ҳар кун дунёнинг қайсидир бир бурчагида кимлардир бахтсиз ҳодисалар туфайли бу ёруғ оламни тарк этади. Аммо ана шу бахтсизликларнинг бутун тафсилоти кенг омма эътиборига ҳавола этилади. Бу каби ҳолатларга қайта тушмаслик учун унинг туб моҳияти чуқур ўрганилади. Айбдорлар топиб жазоланади. Чунки инсон ҳуқуқлари ҳар бир давлатда, ҳар бир жамиятда устун туради, жумладан, Ўзбекистонда ҳам. Ўйлаймизки, айнан мана шу ҳодиса тафсилотлари давлат ёки вилоят миқёсида ўрганилади, текширилади ва қонун доирасида зарур чора-тадбирлар кўрилади. Чиқарилажак қарорлар адолатли бўлади.


Жиззах вилояти Дўстлик тумани Саратепа қишлоғида яшовчи Фарҳод Мамаев айни туман ички ишлар бўлимининг икки ходими уни пахтага чиқмагани учун “тупроққа белаб” калтаклагани ва ҳақоратлаганини иддао қилди.\nСаратепадаги фермер хўжалигида оддий ишчи бўлган 32 яшар Фарҳод Мамаевнинг Озодликка маълум қилишича, ҳодиса 8 октябрь куни эрталаб соат 10-ларда унинг томорқасида юз берган.\nФарҳод Мамаевнинг иддао қилишича, Дўстлик тумани профилактика нозири Абдунаби Шакарбоев ва исми номаълум яна бир милиция ходими ундан пахта теримига чиқишни талаб қилган, бироқ рад жавобини олгач, уни “тупроққа белаб” калтаклаган ва ҳақоратлаган.\nҚўлимни қайириб, зўрлаб, тупроққа белаб, юз метргача олиб борди кўчагача\nМамаев сўзларига кўра, ўз томорқасида мош ҳосилини йиғаётган пайти уйи яқинига бир автобус келиб тўхтайди ва ундан Саратепа қишлоқ фуқаролар йиғини раиси Шодиёр Анқабоев, ички ишлар профилактика нозири Абдунаби Сатторов ва яна бир неча киши тушади.\nИсми Озодликка номаълум милиция ходими Фаҳод Мамаевдан пахтага чиқишни талаб қилади.\nМамаевга кўра, у ўзи ишлайдиган фермер хўжалигидан икки одам пахта теримига чиққанини маълум қилади, бироқ милиция ходими унинг қўлини қайириб, автобус томон судрай бошлайди.\n- Қўлимни қайириб, зўрлаб, тупроққа белаб, юз метргача олиб борди кўчагача. Қўйиб юбор, ўзим бораман ўша маҳаллакомни олдига, дедим. Унинг ёнига етганим йўқ эди. Иккинчи милиция ходими келди Абдунаби Шакарбоев деган. Онамни ҳақоратлади у. Иккинчи қўлимдан ушлаб иккаласи уриб кетишди мени. У ерда аёлим, вой ўлдириб қўяди, ёрдам беринглар, деб тармашди, - деб эслайди Фарҳод Мамаев.\nКаллаларига уриб ташлади шаппатлаб. Урма, урма, деб бақирдим\nУнинг иддао қилишича, милиция ходимлари уни автобусга чиқариб, Саратепа ҚФЙ бошлиғи Шодиёр Анқабаев кўз ўнгида ура бошлашган.\n- Кейин автобусга чиқарди. Маҳаллакомнинг олдига чиқарди. Маҳаллакомнинг олдидаям шапалоқлаб ураяпти. Нимага термайсан, терасан, ишонганингга айт, сени сўрайдиган йўқ, деяпти. Яна энамни сўкканига чидай олмаяпман. Нима қилишим керак?! - дейди Фарҳод Мамаев.\nУ Саратепа ҚФЙ бошлиғи Шодиёр Анқабаевнинг ҳодисани бефарқ кузатиб турганини иддао қилди.\n- Маҳаллакомам тескари қараб ўтирибди. Устимдан кулиб. Кейин маҳаллакомга айтдим: Шодиёр ака, сиз халқни отасисиз, нега шуни айтмайсиз, дедим. Нега шуни очиқ ойдин қилмайсиз, терсам тераман шу пахтани, дедим. Керак бўлса, телефонга тушириб ол, булар сўккан бўлса, ўзи жавобини беради деяпти милицияга қараб, - дейди Фарҳод Мамаев.\nФарҳод Мамаевнинг аёли, икки фарзанднинг онаси Хуршида Мамаеванинг Озодликка айтишича, милиция ходимлари эрини одамлар ўнгида “каллаларига шаппатлаб” уриб ташлайди.\n- Каллаларига уриб ташлади шаппатлаб. Урма, урма, деб бақирдим. Қўлинг синсин, дедим. Бу жиноят иши қилдими, дедим. Оёғини шундай чўзиб олиб кетаяпти юргизганиям қўймай, иккаласи икки томондан қўлини қайириб. Болаларим шундай чириллаб йиғлаб қолди, шундай қўрқиб кетди, - дейди Хуршида Мамаева.\nЙўқ унақа нарса бўлмаган, аниқ\nМилиция ходими Абдунаби\n27 яшар Хуршида Мамаева ички ишлар бўлими навбатчисига телефон қилганидан сўнгра, милиция ходимлари эрини калтаклашдан тўхтаганини айтди.\nОзодлик ҳодисага изоҳ беришни сўраб, Дўстлик тумани профилактика нозири Абдунаби Шакарбоевнинг ўзига боғланди.\nАбдунаби Шакарбоев Фарҳод ва Хуршида Мамаевлар иддаоларини рад этди.\n- Йўқ унақа нарса бўлмаган, аниқ, - деди Абдунаби Шакарбоев.\nДўстлик тумани ҳокими Абдусаттор Бобобеков Озодлик билан суҳбатда одамларни мажбуран пахтага чиқариш ва уларга нисбатан зўрлик ишлатиш ҳоллари юз бераётгани ҳақидаги иддаоларни ўрганишга сўз берди.\n- Етарлича иш ҳақи берилаяпти ҳаммасига, унақа ҳолат йўқ. Аниқлик киритаман. Бундай бўлиши мумкин эмас. Қани ўзим шуғулланайчи, - деди Дўстлик тумани ҳокими Абдусаттор Бобобеков.\n27 сентябрда Ўзбекистон Меҳнат вазирлиги расмий баёнот тарқатиб, пахта теримида мажбурий меҳнатдан фойдаланиш мамлакат қонунларига ва Халқаро Меҳнат Ташкилоти конвенциясига зид келишидан огоҳлантирганди.\nАниқлик киритаман. Бундай бўлиши мумкин эмас.\nДўстлик тумани ҳокими Абдусаттор\n28 сентябрда эса Ўзбекистон касаба уюшмаси федерациясининг "Пахта йиғим-теримида қатнашиш мажбурий эмас, ихтиёрий ҳисобланади", деган баёноти оммавий ахборот воситаларида эълон қилинди.\nЎзбекистондаги мажбурий меҳнат сабаб дунёдаги юздан ортиқ ширкат ўзбек пахтасига бойкот эълон қилган.


Жапаров: Россия наркотрафикка қарши курашиш учун иккита дрон берди - 0\nYanvar 11, 2021 Fevral 4, 2021\nРоссия Қирғизистонга гиёҳванд моддалар савдосига қарши курашиш учун иккита дрон ва 150 миллион сом ажратди. Бу ҳақда «Коммерсант» га берган интервьюсида президентликка номзод Садир Жапаров маълум қилди.\nДронлар ва жиҳозлар қачон топширилгани аниқ эмас. Жапаровнинг айтишича, гиёҳванд моддалар савдосини собиқ раҳбарлар ва уларнинг қариндошлари ҳимоя қилмоқда.\n«Ишга киришим биланоқ, мен гиёҳванд моддалар савдосини тўхтатиш тўғрисида кўрсатма бердим. Бу биринчи. Иккинчидан, коррупцияни йўқ қилишимиз керак. Учинчи вазифа – иқтисодиётни кўтариш. Биз гиёҳванд моддалар савдосига қарши аёвсиз курашамиз. Унинг каналларини ёпиш учун икки-уч йил керак», – деди Жапаров.\nУ ҳеч ким гиёҳванд моддалар савдоси билан шуғулланадиган одамлар билан музокара қилмаслигига ишонтирди.\n«Расмийлар ўтмишда ўзи ҳимоя қилиб келган. Бизнинг ҳуқуқни муҳофаза қилиш идоралари гиёҳванд моддалар савдосига алоқадор бўлган ҳолатлар бўлган. Ҳибсга олинганларни пул билан озод қилишган. Энди бундай бўлмайди. Россия гиёҳванд моддалар савдосига қарши кураш учун иккита дрон ва 150 миллион сом ажратди. Биз бу соҳада қаттиқ курашмоқчимиз «, – деди сиёсатчи.\nЭслатиб ўтамиз, 10-январь куни бўлиб ўтган президентлик сайловларида Жапаров 80 фоиз овоз олди.\nЖапаров: Мигрант ёшларни ватанига қайтариш керак


Яни икки киши вафот этгани хабар қилинди. ССВ Муса Ерниязов ўлимини тасдиқлади » Жаҳон - бизнинг нигоҳимизда! .\nБош саҳифа Жаҳон - бизнинг нигоҳимизда! » Ҳодиса » Яни икки киши вафот этгани хабар қилинди. ССВ Муса Ерниязов ўлимини тасдиқлади\nЯни икки киши вафот этгани хабар қилинди. ССВ Муса Ерниязов ўлимини тасдиқлади\nҲодиса 01-08-2020, 10:04 0\nТошкент шаҳри Сергели туманида яшаган 75 ёшли К.Х. (эркак)да жорий йил 26 июль куни “COVID-19” инфекцияси тасдиқланган ва оғир ҳолатда Вирусология илмий-текшириш институти клиникаси реанимация бўлимига ётқизилган.\nУнга “COVID-19” инфекцияси ўта оғир кечиши, икки томонлама пневмония ташхиси қўйилган. Хасталик ўткир юрак қон-томир ва нафас етишмовчилиги каби асоратлар билан кечган.\nҚорақалпоғистон Республикасининг Нукус шаҳрида яшаган 73 ёшли М.Е. (эркак)да жорий йил 24 июнь куни “COVID-19” инфекцияси тасдиқланган ва академик В.Воҳидов номидаги Республика ихтисослаштирилган Хирургия илмий-амалий тиббиёт марказининг Нукус филиалига ётқизилган.\nМуолажаларга қарамасдан у ҳам вафот этган. Демак, ССВ ҚР Жўқорғи Кенгеси раиси М. ЕРниязов ўлимини расман тасдиқлади.\nҚизнинг қўлини сўрамоқчи бўлган йигит уйи ёниб кетишига сабабчи бўлди\nАнглиянинг Шеффилд шаҳрида қизиқ ҳолат рўй берди: қизнинг қўлини сўрамоқчи бўлган йигит уйида ёнғин...\nЛивандаги портлашда 78 киши ҳалок бўлди\nКуни кеча Ливан пойтахти Байрут шаҳриа аянчли портлаш бўлгани хабар берилганди....\nФото: Ливан пойтахтида даҳшатли портлаш содир бўлди\nБугун, 4 август куни Ливан пойтахти Байрут шаҳрида кучли портлаш содир бўлди. AL-Arabiya...\nТимошенко Украинанинг амалдаги ҳукуматини "халқнинг қўрқинчли хатоси" деб атади\nУкраина Олий Радаси депутати, "Баткивщина" партияси раҳбари Юлия Тимошенко украин халқининг...


Ризо Обид:Аҳмаджон Одилов ҳақида билганларим-9 | TURONZAMIN\nРизо Обид:Аҳмаджон Одилов ҳақида билганларим-9\nPosted on 02/24/2008 by TURONZAMIN\nМарказий ТВда Аҳмаджон Одилов ҳақида кўрсатув беришаётганди.\nУ Попда махсус қамоқхона қургани ва одамларни қамаб жазолаши ҳақида сўз борар эди.Электр чироқ кўтариб ертўлага тушаётган изқувар ва журналистлар даҳшатни англатувчи мусиқа фонида: “мана ҳозир Одилов қурган зиндонга тушаяпмиз” дея қоп-қоронғуликни кўрсатишди, сўнг бир кишидан Одилов ҳақида сўрашди.\nТасвир Наманган аэропортида олинган эди.\n-Одиловни сиз яхши биларкансиз, у қандай киши эди?\nСўралган киши самолётга шошаётгандай микрофон тутганга :\n-Одилов жиноятчи эди, жиноятчилигича қолади.Уни жазолаш керак – дедида кейинчалик билганим СССР Прокуратураси терговчиси Борис Свидерский билан қўлтиқлашиб нари кетди.\nСвидерский 1990 йилда менга нисбатан “Муштум” журналидаги мақолам учун раддия ёзган ва жиноят иши қўзғатган кимса эди.Лекин интервью берган ҳам ғоят таниш эди.Уни эсладим.У Аҳмад Иномов деган бир пайтлар Наманган вилоят ижроия қўмитаси раиси бўлган Муҳаммадшо Обидшоевнинг куёви эди.У қайнотаси ижроқўм раиси Обидшоевнинг номидан кўп фирибгарликлар қилиб қамалган.Одамлар орасида “Аҳмад апир” деб танилган эди.\nГап-сўзларга қараганда Аҳмад “апир” Попдаги қамоқхонадалик пайти Одиловга хат ёзган:\n“Ота, менинг исмим ҳам Аҳмаджон.Менинг отам йўқ етимман.Сизни ота деб биламан.Мени қамоқдан озод этинг.Сизнинг фарзандингиз бўлиб хизматингизда бўламан…” ва ҳакозо мазмунда.Ваҳоланки унинг отаси ҳам, онаси ҳам бор, етти ака-укаси бўлган.Лекин унинг фирибгарликлари туфайли ҳамма қариндош-уруғлари юз ўгиришган эди.\nШундай бўлсада Одилов адаш исмли Аҳмад “афирни” қамоқдан чиқариб олган.Кўп ўтмай Одиловнинг ўзи қамоққа олинган.\nБу воқеани эслаётганимнинг сабаби бор.\nАҳмаджон Одилов озод этилган кунларнинг бирида ўша Аҳмад “афир” унинг ҳузурига келиб қолди.Одиловни қучоқлаб:”Отажон эсон-омон чиқиб келдингизми” дея кўзларига ёш олди.Одилов шошиб қолди.Адаши тинмай сўзларди.\n-Мен сизга иккита КАМАЗ мошина олиб келдим.Яна керак бўлса тўртта олиб келиб бераман – дея Одиловнинг қўлидан сургулаганча кўчага бошлади.\nМен ҳам улар билан бирга кўчага чиқдим.Кўчада ҳақиқатан ҳам иккита яп-янги КАМАЗ юк автомашинаси турарди.\nОдиловнинг қўли шу пайт этиги қўнжига йўналди.Аҳмад “афир” Одиловнинг одатини билар экан шекилли “ура” қоча кетди.Одилов эса унинг ортидан:\n-Ифлос, хоин – дея бақириб қолди.\nОдиловдан нега уни қувганлиги сабабини сўрадим.\n– У аферистни қамоқдан қутқарганман,мен қамалгач эса ўша ёқларда қамоқда ўлиб кетади, деганми терговда менга қарши ёлғон кўргазмалар берган.Ҳатто телевизорда чиқиб ҳам гапирган экан.Хоин дўст бўлармиди?Унинг берадиган мошинасидану яхшилигидан ўргилдим – деди.\nКейинчалик Одилов яна қамалди.У қувган адаши Аҳмад Иномов эса довонда бахтсиз ҳодиса туфайли Тошкентга кетаётганда машинаси йўловчи автобус билан тўқнашиб ҳалок бўлди.Одамларнинг айтишича: “Аҳмад “афир”нинг машинасининг юкхонаси тўла пул бўлган.У Тошкентга кейинчалик “серий кардинал” номи билан машҳур, Каримовнинг энг яқин маслаҳатгўйи ҳатто устози дейилган Исмоил Жўрабековнинг ёнига кетаётган экан.Аҳмад “афир”ни кимлардир автоҳалокат уюштириб ўлдирди.У Жўрабеков билан оғиз-бурун ўпишган” каби гап-сўзлар анча вақт айланиб юрди.Лекин вақт келиб Каримов Жўрабековнинг ҳам думини тугиб қўйди.Ҳамма “ана энди Каримовнинг куни битди” деганди ўшанда.Лекин зулмбош ҳамон тахтда.\nҲа, ўша пайт Одилов “қурган зиндон” ёдимга тушди-да:\n-Ҳақиқатан ҳам ТВда қамоқхона қурган дея кўрсатишганди.Ўшанда қаерни кўрсатишган? – сўрадим ундан.\nҲозиргина Аҳмад “афир”ни қувиб жаҳл отида турган киши бир зумда одатдаги хотиржам кайфиятга қайтди-да.Ҳозир, дея ичкари кириб кетиб бир даста қоғоз кўтариб чиқди ва:\n-Юринг ўша зиндонни бирга бориб кўрамиз – деди.\nЙўл-йўлакай бир кишини топиб бошлаб олди.\n-Бу ўша пайт монтер бўлган.Ўша қамоқхонани электрлаштирган шу одам.Яхшиси бор гапни шу айтиб беради – деди.\n“Ғурумсарой” жамоа хўжалиги идорасининг ичкари боғ-ҳовлиси томонга ўтдик.Одилов бемалол юк машинаси кириб-чиқа оладиган катта қулфсиз темир дарвозани очди.\n-Бу СССР Фуқаро Мудофааси Кенгаши раиси имзолаган қарор ва қурилиш сметасига кўра қурилган иншоот.Бу яширин бир қамоқхона ё зиндон эмас.Бу жойда ядро хавфи туғилса одамлар муҳофаза этилиши мумкин бўлган “убежише” – деди у ва Мудофаа Кенгаши муҳри билан тасдиқланган қарор ҳужжати ва қурилиш лойиҳа-сметасига оид чизмаларни кўрсатди.\n-ТВда кичиккина эшикни кўрсатишган эди.\n-Ҳа, у запасной ход.Бу ерости иншоотига хизмат кўрсатувчилар кириши учун ер юзасидан тушадиган зинали йўлак бўлган – дея ўша зинали заҳира йўлакни ҳам кўрсатди.\nЭлектр монтер бу иншоотда қандай ишлар олиб борилгани ҳақида узоқ гапириб берди.\n-Бу ерости бошпаногоҳда биргина Ғурумсарой қишлоқ аҳли эмас яна аллақанча одам жон сақлаши мумкин.Бошпаногоҳ бутун Ғурумсарой қишлоғи ости майдонини эгаллайди – деди у.\nОдилов ўша ўзи айтган “убежише”га одамларни қамаганмиди?Бу ҳақда гувоҳлик берадиган одам тополмадим.\n« Ризо Обид: Ўзбекнинг буюги Путинми? Ризо Обид:Аҳмаджон Одилов ҳақида билганларим-10 »


Шолига қандай ўғитлар берилади? | AGRO-OLAM.UZ\nБош саҳифа Деҳқончилик Шолига қандай ўғитлар берилади?\nШоли минерал озуқалардан азот, фосфор, калий элементларига талабчандир. Ўзбекистон шароитида 1ц дон ва 1 ц похол етиштириш учун 2,3 кг азот, 0,8 кг фосфор, 3 кг калий элементи сарфланади. Шолидан 60 ц/га ҳосил олиш учун соф ҳолда 150-180 кг/га азот, 60-70 кг/га фосфор ва 150-170 кг/га калий билан озиқлантирилади. Шолининг ўсиши ва ривожланиши ҳамда сифатини яхшилашда минерал ўғитлар билан бир қаторда органик ва микроўғитлар ҳам қўлланилади.Органик ўғитлардан гўнг, кўкат ва оралиқ экинлар (нўхот, буғдой, беда ва бошқалар)илдиз, ўрилма қолдиқлари тавсия этилади. Микроўғитлардан молибден, марганец, мис, рух, кобалть ва бор тавсия қилинади. Механик таркиби енгил қумоқ ва ярим қумлоқ тупроқларда органик ўғит сифатида шоли похолини ПУН-5 ёки ПУН-6 комбайнларда майдалаб, далага бир миқдорда солиш яхши самара беради. Гўнгни вақти-вақти билан ишлатиш, сидератни ҳайдаш, минерал ўғитларни тежаш имкониятини яратади. Органик ўғитлардан аммонийлаштирилган лигниннинг механик таркиби енгил тупроқларда қўллаш тавсия қилинади. Бу турдаги ўғит таркибида 10 % азот, 20 % фосфор бўлиб, механик таркиби енгил тупроқларга 17-18 ц/га, оғир тупроқларда 11-12 ц/га қўллаш тавсия қилинади. Азотли ўғитлардан Амударё ва Сирдарё бўйларида, яъни янги ўзлаштирилган ерларда азотнинг ўртача миқдори 100-120 кг/га бўлиши керак. Ўзлаштиришнинг 2-3 йиллари учун 10-20 % га оширилади. Шоличиликда азотли ўғит сифатида аммоний сульфат ва мочевина (карбамид) ишлатилади. Аммиакли селитра таркибидаги азотни бир қисми нитрат ва аммиакли шаклларда бўлганлиги учун, бу ўғитни шолига охирги озиқлантиришда тавсия қилинади. Азотли ўғитларнинг йиллик миқдори тақсимланганда 35% тупроқга ишлов бериш пайтида, 35 % тупланиш бошланишида, 30 % тўла туплаганда солинса фойдалидир. Шўрланган тупроқларда фосфорли ўғитлар солиш 2-3,5 баробар оширилади. Бу шароитда суперфосфат қўлланилса мақсадга мувофиқ бўлади. Охирги йилларда 46-60 % фосфор ва 11-12 % азот тутган донадорланган аммофос кенг миқёсда қўлланилмоқда. Тупроқга фосфор йиллик миқдорининг 100 % экишдан олдин бериш тавсия этилади. Эскидан шоли экилиб келинаётган далаларда ернинг ҳайдалма қатламларида калий миқдори 200 мг/га етмаса, ўтлоқи ботқоқ тупроқлар 150 кг/га соф холда калий ўғитлари билан озиқлантирилади. Бунда йиллик миқдорининг 50% экишдан олдин ва қолган қисми тўла тупланган даврида озиқлантирилади. Шоли майдонларига экишдан олдин 10-12 см чуқурликда минерал ўғитлар солинади. Минерал ўғитлардан азотли ўғит сифатида аммоний сульфат, мочевина (карбамид) ҳамда нитрификация ингибитори қўшилган ўғитлари қўлланилади. Шолининг ўртапишар навлари учун NPK ўғитлари ўтлоқи ботқоқ ва ўтлоқи тупроқларда N 150,P100, K150 кг/га берилиши тавсия қилинади.\nМикроўғитлар. Микроэлементларнинг биологик хусусияти ўсимлик организмидаги ферментлар активлигини оширади, биокимёвий жараённи тезлаштиради, ўсимлик ҳосилини оширади. Оҳирги йилларда шоличиликда ўсишни кучайтирувчи моддалардан натрий биогуммат ва нитроцел, рослиндан фойдаланиш яхши самара берди. Масалан, 1 шолини 1,0-1,25 кг натрий биогуммат билан хўллаб экилганда ҳосилдорлик 5-6 ц/га ошди. Бу моддани шолининг туплаш даврида пуркаш йўли билан ҳам ишлатилганда юқори ҳосил олинади.\nҚорақалпоғистоннинг аксарият шоли экувчи хўжаликлари фильтрлаш қобиляти кучли бўлган енгил механик таркибли тупроқлардан ташкил топган. Бундай шароитда азотли ўғит кўп нобуд бўлади. Шунинг учун бундай ерларга экиш олдидан азотли ўғит йиллик миқдорининг 35 %, қолган қисми кейинги иккинчи озиқлантиришда берилади.Экиладиган барча шоли навлар учун тавсия қилинадиган минерал ўғитлар миқдорлари жадвалларда келтирилган.Унумдор тупроқларда ва бедадан бўшаган биринчи йил шоли экилган майдонларга минерал ўғит одатдагидан 50 % кам берилади.\nЎтмишдош экин ҳисобига солинадиган минерал ўғитлар миқдори кг/га\nЎтмишдош экин Ўсув даври Шоли экиган йил N P K\nОлдиндан хайдалаётган 100-110\n130-140 5 йил ва кўп 120-150\nКўп йиллик ўт 100-110 1-чи\nЧиринди миқдори 1,5 % ва ундан юқори бўлган ўтлоқи-ботқоқ ва ўтлоқи тупроқларда алмашлаб экиш даласи бўйича шолига солинадиган минерал ўғитлар миқдори, кг/га ( соф холда)\nЎтмишдош экин Экилган йили NH4 P2O5 K2O\nКўп йиллик ўт 1-чи\nШудгорланган ерлар 1-чи\nОлдиндан экилаётган ерлар 4 йилдан ортиқ 120\n180 100-120 120-150\nЧиринди миқдори 1,0 % ва ундан юқори бўлган аллювиал ўтлоқи тақир тупроқларда алмашлаб экиш даласи бўйича шолига солинадиган минерал ўғитлар миқдори, кг/га ( соф холда)\nОлдиндан экилаётган ерлар 4 йилдан ортиқ 150-210 100-120 150


Комил Аваз (1942) | www.ziyouz.uz\nБош саҳифа Ўзбек насри онлайн антологияси Комил Аваз (1942)\nРубрика: Комил Аваз (1942)\n1942 йилда туғилган. Тошкент тўқимачилик институтини тамомлаган.“Ўтаётган вақт”, “Тонг эпкини”, “Ибрат манзили”, “Хива дилбанди”, “Олис оҳанглар”, “Шоҳ бўлди ишқ ичинда”, “Қўналға”, “Созанда” каби асарлари чоп этилган.\nКомил Аваз. Ичон қалъадаги ойдин кеча (эссе)\nЧоп этилган 04.07.2019 03.07.2019 МуаллифZiyouz.uz\nХива манзараси, Ичон ёки Дишон қалъа хаёлий оламимда бўй тортар экан, инсон қувваи ҳофизасини англатувчи ботин ва зоҳир ила бўйлашгандек бўламан. Қадимий, аммо ҳамиша навқирон бу икки алп келбат қалъа бир-бири билан узвий боғлиқдек тасаввур уйғотса-да, уларнинг ҳар бири ўзгача давоми…\nРукнларКомил Аваз (1942)\nКомил Аваз. Ёқут момо (ҳикоя)\nЧоп этилган 25.08.2017 29.03.2017 МуаллифZiyouz.uz\n1 Ёқут момони эл-элат оддийгина қилиб Ёқит момо, дейди. Лекин бирор марта у нега мени жавоҳир – Ёқут эмас, оддийгина Ёқит деб аташади, дея хаёлланмаган. Ўзиям исми жисмига мос, оппоқ юзларига ярашган кўкиш кўзлари ҳозирда хиёл нурсизланган эса-да, ҳалиям қувонч давоми…\nКомил Аваз. Тўпиқ (ҳикоя)\nЭски ўтиндан сассиқ тутун чиқади… Одам қариганидан кейин ўтин-да. Сапо сирп шу ҳақда ўйладию хаёллари остин-устун бўлиб кетди. Эски ўтин… Эҳ, қандай забардаст йигит эди-я, бугун бўлса уй гумроси, битта гап кўп, яримтаси ортиқча, сал нарсага севинади, сал нарсага қаҳр давоми…\nКомил Аваз. Қайтар дунё (ҳикоя)\nЗарнигор қанча жон куйдирмасин, Исфандиёр жаҳлидан тушмади. Шу кунлари унинг миясида биттагина ўй чарх уради, ўғри мушукдан ўч олиш — на кундузи ҳаловати бор, на кечаси. Ўзиям бир нарсага аҳд қилса, бирёқли қилмагунча тинчимайди. Зарнигор эрининг майдачилигидан куйиб, бирор кимга давоми…\nКомил Аваз. Қоракўз (ҳикоя)\nҚоракўз билан танишган одам унинг кўзига қарайди. Буни Қоракўз билади ва хиёл кулимсираб, «Кўзингиз қора бўлмасаям, исмингиз Қоракўзлиги ажаб экан, дея ўйлаяпсиз-а», дегандай қиймириб қарайди. У кўзининг қорамтир кўкишлиги сабабини яхши билади. Мактабни битириб, Тошкентга ўқишга келган кунлари баъзи курсдош давоми…